text:
Gloucoma
Gloukoma[editá | edit source]
Bo a yega di pensa kiko lo bo hasi sin bo bista? Pèrdida di bista por tin un efekto hopi grandi den bo bida diario. Tin diferente motibu pa kiko un persona no tin su bista mas. Gloukoma ta un di e múltiple motibunan aki. Segun estudionan hasí na Kòrsou un poko tempu pasά, kada 100 persona, 9 ta sufri di e malesa aki. Gloukoma no ta un malesa fásil pa detektá. Pa e malesa visual aki no tin kura pero si ta eksistí tratamentu.
Kiko ta Gloukoma?
Gloukoma ta un malesa ku tin di haber ku e preshon den wowo. Tur hende tin preshon den wowo pa e bala di e wowo por funshoná bon i keda nechi rondó. Ora e preshon di wowo ta demasiado haltu e ta trese sierto strukturanan den wowo ku ta kuminsá haña defekto. Den e kaso spesífiko aki, e nervio di wowo. Dor di haña daño e ta kuminsá afektá e bista. Na promé lugá e ta afektá e kampo visual i den un etapa mas avansá e ta stroba e persona di wak skèrpi. Tin kaso kaminda e persona ku ta sufri di e malesa aki ta asta pèrdè su bista.
No nesesariamente preshon di wowo haltu ta nifiká ku bo tin gloukoma. Pero e chèns ta grandi ku bo por sufri di e malesa aki despues. Bo ta sufri di e malesa aki solamente si bo tin daño na e nervionan di wowo. Den wowo di un persona tin un líkido, esaki no tin nada di haber ku e awa di wowo ku ta sali ora bo ta yora. E estado di preshon den wowo ta wòrdu determiná pa e líkido aki. Si un kanal ku e líkido aki ta usa pa sali ta blòkiá por ta motibu pa un preshon haltu. No ta tur persona por tolerá e mesun nivel di preshon den wowo. Un preshon ku ta haltu pa un persona, por ta normal pa un otro. Esaki ta dependé kuantu preshon bo nervionan di wowo por soportá. Ta p’esei ta importante pa bo bishitά un dòkter di wowo pa bo sa kua ta bo nivel normal.
Síntomanan di gloukoma
Ora bo tin e enfermedat aki bo no ta sinti nada ku ta atvertí bo. E enfermedat aki ta traishonero, pasombra ora ku e preshon ta haltu òf demasiado haltu, e no ta duna ningun señal òf síntoma ku e hende por sinti algu, di manera ku e por akudí mesora na un dòkter di wowo. Ta ora e preshon ta hopi haltu òf pa hopi tempu haltu i a kuminsá kousa daño na e wowo, e ora ei numa e persona ta bishitά dòkter di wowo pa wak kiko ta pasando i ta hañ’é konfrontá ku e malesa di Gloukoma. Ora e preshon di wowo ta demasiado haltu, e persona por haña doló di wowo, su kurpa ta kibra i e ta kuminsá wak “wazig”, esta wak korona rondó di pera di lus. Debí di e síntomanan aki, e persona ta bai dòkter. Pero den un prinsipio si e preshon ta haltu, e persona no ta sinti nada.
Tipo di gloukoma
Un tipo partikular di gloukoma ta esun kaminda e preshon di wowo ta práktikamente normal pero tòg ta hasi daño na e nervio óptiko. Esaki mayoria biaha ta wòrdu kousά dor di sirkulashon malu òf pober di sanger pa e nervio óptiko. Un otro tipo di gloukoma ta kaminda e konstrukshon di wowo ta di tal manera ku e salida di e líkido ta hala sera den un tempu kòrtiku kousando gloukoma agudo. E fenómeno aki ta bai kompaña pa bista nublά, wowo kòrá doló di kabes, sakamentu, walmentu di stoma i ta rekerí tratamentu rápido.
E forma króniko ta aparesé mas tantu i den un fase trempan no tin muchu difikultat pa trat’é. Personanan ku no por wak leu ku glas i brel plùs stèrki tin mas chèns di haña e gloukoma ku preshon haltu den wowo. Masha tiki persona ta nase ku gloukoma, pero e por presentá na kualke edat. Gloukoma por aparesé tambe pa motibu di otro malesanan di wowo. Den un kaso asina ta yam’é gloukoma sekundario.
E forma di gloukoma sekundario, ta presentá serka e persona ku ya tabatin un problema promé i a konsekuensia di e problema ei e por haña gloukoma. Por ehèmpel un persona a haña sla na wowo; un bludumentu na wowo, i esei ta pone ku e preshon di e wowo ta sali for di su balanse. E preshon ku ta muchu haltu, por kousa daño e ora ei.
Meskos ku preshon di kurpa, tin ku kontrolá e preshon di wowo tambe, pa evitá ku e no ta kousa daño i den e kaso aki siegedat. Siensia ainda no a yega na un forma pa kura e enfermedat aki. E forma di trat’é ta dor di kontròl i prevenshon.
Si un persona tin’é kaba, e punto primordial ta pa baha e preshon kaminda e ta demasiado haltu. Bah’é na nivelnan normal p’asina e no haña chèns di kousa mas daño. E forma mas konosí pa trat’é ta usa gotanan, pa baha e preshon di wowo i tené na nivel normal.
Grupo di riesgo
En prinsipio tur hende por haña gloukoma. E faktornan mas importante ku por okashoná gloukoma ta: 1. Preshon haltu den wowo 2. Presensia di gloukoma den famia. 3. Edat, segun edat ta subi, e chèns pa gloukoma presentá ta oumentá. 4. Uso di sierto remedi òf gotanan pa wowo. 5. Aksidente ku wowo
Problema na Kòrsou
E problema di gloukoma na Kòrsou ta serio. Algun aña atras a hasi un estudio na Kòrsou pa sa kon salú Kòrsou ta. Un di e tres problemanan prinsipal ta gloukoma, kaminda a kalkulá ku mas òf ménos 9% di e poblashon di Kòrsou ta sufri di e enfermedat aki. Di kada 100 hende, 9 tin e enfermedat aki. Asta t’asina ku a saka afó ku di e 9 nan, 3 no sa ku nan tin e malesa aki. Pues 4% ta konosí i ta bou di tratamentu, pero na mes momentu tin 3 di nan ku no sa mes ku nan tiné t’e pa nan ta bou di tratamentu. E malesa ta primordialmente di adulto(40 aña) bai ariba. Muchanan tambe por tin’é i asta nan por nase kuné. Pero e ora ei ya ta problemanan kongenital, ke men a nase ku sierto fayo di “fábrika”, i dor di esei nan tin e malesa gloukoma. Si bo mayornan ta sufri di e malesa aki, i bo ta bisti brel, bo mester akudí na un dòkter di wowo. Parti di e saminashon di wowo ku dòkter ta hasi ta midi e wowo i semper e dòktor ta hasi pregunta, entre otro: si den famia tin hende ta sufri di e malesa aki. Di mes e ora ei e dòkter ta mas atento pa midi preshon di wowo i saka otro detayenan. Pasombra e personanan aki tin e riesgo di bin sufri di e malesa aki.
E problema mas grandi di gloukoma ta
E problema di mas grandi di gloukoma ta ku e parti final ta unu dramátiko, e persona por bira siegu. I e persona ku bira siegu t’e ainda siensia no por lag’é mira bek. Pió ainda siensia no tin un forma di trata e problema pa kur’é. Pues una bes e persona tin gloukoma e ta keda sufri di dje. E úniko kos ku e por hasi ta forma di tratamentu preventivo.
Si e gota no yuda e ora ei ta bai “laser” e wowo. Meta di esaki ta pa kontrolá e preshon. Si “laser” no yuda e ora ei ta operá e wowo. Meta di operashon di e wowo ta pa kontrolá e preshon di e wowo. Si unabes e wowo a sufri sierto daño kaba dor di gloukoma, no por drecha esei ni dor di remedi, ni “laser” ni operashon.
Un di e motibunan prinsipal ku hende ta bira siegu ta pa motibu ku e no ta usa remedi, no ta bai kontrolá i no ta mantené su mes na kontròl. Pasombra hopi biaha e hende ta pensa ku ta pa dòkter nan ta hasi e tratamentu. Banda di esei tin hende ta sufri di gloukoma di forma hopi agresivo. Ni maske ki tratamentu, ni maske kiko bo hasi, ta komo si fuera e wowo a disidí ku “no, mi kier bira siegu”
Por evitá Gloukoma?
Si e persona a nase ku e faktor genétiko kaba, no por evitá e malesa aki. Si ta via e forma sekundario, tin ku evitá di haña sla na wowo. Diabétis tambe por ta funesto p’e malesa aki. Si tin diabétis kompliká, por haña e forma sekundario di gloukoma.
Laser òf operashon
Ku “laser”-mentu lokual ta hasi ta stimulá e wowo i trata e área kaminda e wowo ta saka e awa di wowo pa e bolbe trata di forma adekuá. Di forma aki ta logra di restablesé balanse di e wowo. E operashon ta mesun kos ku e lasermentu, solamente e ta habri e wowo. E laser no mester kòrta habri, ta algu ku por hasi na poliklínika. Pues riba mesun dia e hende por bai kas. Ora hasi operashon, tin di kòrta i traha den e wowo. Tin riesgo di bludumentu den wowo tambe, miéntras e rekuperashon ta tuma un tempu largu.
Gloukoma ta un malesa óptiko ku ta difísil pa detektá. Ningun tipo di gloukoma no ta kurabel. E solushon pa e malesa aki ta tratamentu pa kontrolá e malesa. Gloukoma por ta kousa di preshon den wowo òf simplemente pa motibu di faktornan genétiko, ku otro palabra for di nansementu. Na momentu ku tin gloukoma den famia ta rekomendabel pa kontrolá e preshon di wowo kada temporada pa asina prevení ku ta detektá e gloukoma ora ku ya e la avansá kaba. Pa motibu ku e síntomanan di gloukoma no ta visibel na promé instante.
Fuentenan di informashon:
Korant:
- "Bo salu" , edishon 54 di aña 2006


c: text/html

text:
Cool FM 98.9 Aruba
#SUBWAY ta sigui parti su Party platter y awe office di #OTISELEVATOR a ricibi di dje. Disfruta di un subway awe mes na un dinan tiendanan. ... See MoreSee Less
3 hours ago View on Facebook
Cool FM 98.9 Aruba
Ata aki GANADORNAN di awe diabierna Maart 6, 2015
Voucher BOCA PRINS: Edulis Leon
Voucher SENSEI SUSHI: Shaquille Bennett
TICKET pa e CAS di LIONS: Regina Lopez
SUBWAY Platter: OTIS Elevators
Por pasa busca bo Voucher entre 9/5 na office di coolfm.
FELIZ FIN DI SIMAN querido oyente..... ... See MoreSee Less
6 hours ago View on Facebook
Cool FM 98.9 Aruba
Un feliz fin di siman pa boso #coolpeople. Danki pa ta cu nos tur dia. Pasa un dushi dia...#tmscrew ... See MoreSee Less
9 hours ago View on Facebook
Cool FM 98.9 Aruba
#LOVERS ta bek na ARUBA cu su juicenan 100% NATURAL. Disfruta di un bon producto cu un tremendo sabor y tambe un producto Natural, Saludabel y Nutritivo. Busca bo LOVERS juice sea sabor di Apple, Orange, Pineapple. Tambe nan tin den blends juices Strawberry, Banana, Tangerine y hopi mas. Busca bo LOVERS awe mes...LOVERS, LOVERS, LOVERS ... See MoreSee Less
1 day ago View on Facebook

robotstxt: allowed

filter: keep


text:
Atletiek
-
Dimitri Juliette kampeon Hulandes jr 60m indoor
E hoben atleta Dimitri Juliette di 18 aña ta keda premia komo kampeon Hulandes den atletismo indoor riba e distansia di...
-
Apertura Atletismo 2015
Atletismo a duna inisio na temporada 2015; ban pa MIHÓ, un temporada dediká na e konosido coach i instruktor di atletismo...
-
Shurianty Mathilda (14) ta kibra rekort Hulandes
Un atleta di 14 aña di edat kibrando record riba e terenu di atletismo na Hulanda. Nos...
-
50 years !
Atletiekvereniging Olympic, opgericht op 2 oktober 1946 viert haar 50 jarig jubileum.
-
KÒRSOU BON REPRESENTÁ DURANTE DI KAMPEONATO SENTROAMERIKANO I DI KARIBE DI ATLETISMO
Korsou lo ta bon representá Durante di e proksimó kampeonato di Atletismo di sentroamerikano i di karibe,...
-
RESULTADO KAMPEONATO DI ATLETISMO MCB KÒRSOU 2014
Atletismo di Kòrsou a tene fin di siman tras di lomba su kampeonato lokal. E kampeonato aki...
-
Rojer from Curacao wins Roland Garros double title
PARIS — Jean-Julien Rojer of the Netherlands and Anna-Lena Groenefeld of Germany won the mixed doubles title...
-
Curaçao deel van internationaal sportmanagement opleiding
Eind mei was de heer Remco Tevreden in Helsinki (Finland) actief als docent bij de internationale Sportmanagement...
-
KÒRSOU A SELEBRA DIA MUNDIAL DI ATLETISMO.
Atletanan di Kòrsou a uni nan mes durante di e fin di siman tras di lomba pa...
-
Instituto Nashonal di Deporte Kòrsou
Gobièrnu a lanta e Instituto Nashonal di Deporte Kòrsou ofisialmente Willemstad – Djarason último, nos Promé Minister,...


text:
Trash By Ronchi A Ricibi Espectacular Coleccion Pa Plus Size
ORANJESTAD (AAN): E boutique renombra di Aruba, Trash By Ronchi, a ricibi un coleccion gigantesco di moda pa Plus Size. Piezanan unico cu ta duna realse na e curvanan femenino ya caba ta den boutique.
Un coleccion enorme di jeans, den diferente estilo y corte, cu un surtido impresionante di tops ta forma parti di e coleccion plus size di Trash By Ronchi.
Colornan manera “bubble gum pink”, “geel canary”, “violet”, “corra”, y preto ta domina e fabuloso coleccion nobo. Pa locual ta trata bistinan pa plus size Trash By Ronchi a ricibi un grupo fabuloso di bistinan “day to evening”.
E bistinan aki tin uso doble mirando cu nan por worde usa pa actividadnan den dia y tambe pa eventonan anochi.
Telanan liviano cu ta adequado pa nos clima combina cu cortenan contemporaneo pa duna realse na e curvanan femenino ta algun di e caracteristicanan mas atractivo di e coleccion plus size nobo obtenible na Trash By Ronchi.
Fuera di moda espectacular mester menciona cu Trash By Ronchi a ricibi diferente items di moda y beyeza cu ta fungi como un regalo ideal pa Dia di Mama. Set di perfume, perfume, holoshi, bril di solo, y cadeau bon por worde busca pa haci e Mama mas contento ainda ariba su dia especial.
Trash By Ronchi ta situa na Sibeliusstraat # 8 y ta habri di 9′or di mainta pa 6′or di atardi. Diasabra awor e boutique lo ta habri te 7′or pa asina esnan cu mester busca un regalo haci esaki ainda.


text:
Instituto pa Formashon Musikal kandidato ‘Kroonappel’ di Oranje Fonds
WILLEMSTAD — Na okashon di e kambio di korona ku ta na kaminda, Oranje Fonds ta organisá un búskeda pa “Kroonappels”. Tin tres kategoria: Hóben, Bario i Duna un Man. Instituto pa Formashon Musikal(IpFM) ta partisipá ku su proyekto di muzik kompletamente grátis na hóben ménos privilegiá den bario, den e akshon aki, den e kategoria “hóben(Jeugd)”.
For di awor por mira nos inskripshon riba www.kroonappels.com bou di Curaçao. Den e fin di siman di 15, 16, 17 Mart 2013, un i tur den komunidat por vota i asina yuda e pareha protektor di Oranje Fonds sa kiko ta biba riba e tereno akí. E organisashonnan ku risibí mas tantu voto ta pasa pa e siguiente buèlta. Na final esunnan ku sali ganadó lo risibí e titulo di “Oranje Fonds Kroonappel” i lo gana kada un € 50.000,= i un estatua chikí di bròns ku rei i la reina nobo lo entregá.
Tur aña Oranje Fonds ta entregá “Appeltjes van Oranje” i ta premia di e forma akí organisashonnan sosial eksitoso. Na okashon di kambio di korona ta organisá un edishon speshal. Organisashonnan sosial den henter Reino por partisipá den tres kategoria.
IpFM a proponé e proyekto “edukashon musikal grátis na hóben ménos privilegiá den barionan di Kòrsou”. E inisiativa akí tin kasi 9 aña kaba i ta sòru pa tur siman 1000 mucha for di 8 aña ta haña lès di muzik den diferente bario, miéntras tur wikènt e orkesta i kantantenan di alumno mas avansá “Junior All Stars” ta trein den Cur Festival Center. Nos muchanan merese tur aporte posibel di komunidat di Kòrsou pa krese den publisidat tantu lokal i na Hulanda i asina logra nan metanan den muzik i nan bida personal.
Dor di gana un “Kroonappel” mas kaminda lo habri pa IpFM yega na e fondonan nesesario pa por kontinuá ku e proyekto úniko i mas grandi di edukashon musikal na Kòrsou, ku a produsí músikonan hóben ku ya na vários okashon a demonstrá di toka na nivel internashonal.(Freewinds, Dia di Bandera, Kanto pa Kòrsou, Archivo Nashonal, Aruba, Junior Tumba Festival & more ets.)IpFM ta spera ku boso tur ta vota pa nan pasobra nan ta un bon ehèmpel pa henter Reino.]
Oranje Fonds ta sostené inisiativanan sosial ku fondo, konosementu i kontakto. E fondo ta inbertí pa aña komo € 30 mion na mas ku 8.000 organisashon chikitu i grandi den Reino Ulandes. Oranje Fonds ta finansiá pa Postcode Loterij, pa su Organisashon di Amigunan i pa komersio, Prens Willem Alexander i Prinsesa Máxima ta e pareha protektor di Oranje Fonds.
Tambe ta bon pa nos informá ku resien IpFM a habri un Facebook Page pa Junior Allstar Orchestra. Nos ta rekomendá tur hende pa “like” e página aki.
Latest posts:Back to top
- Grandioso marshe kultural.
- Charla di Prevenshon i polis den bario Westpunt.
- Veredikto den kaso "Country Garden".
- Ta buska.
- Ta Buska.
-
- Kasnan di huur serka FKP tin ku bira huurkoop segun Christopher Middelhof
- Kampaña di informashon elekshon Hulanda Karibense tur kaminda.
- Tènes di mesa na Sentro di bario Souax.
- Bon públiko pa wak sine “Jesus" na Sentro di bario Souax.


text:
Aruba
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Aruba ta un isla cu geograficamente ta keda den e parti mas zuid di e laman Caribe. E ta situa 27 km noord di e Peninsula di Paraguana, Estado Falcon, Venezuela. E islanan Aruba, Bonaire y Curaçao, tur tres situa dilanti di e costa noord di Sur-America. E islanan tambe ta conoci como Islanan ABC. Aruba ta un pais cu como pais-miembro ta forma parti di e Reino Hulandes como un partner, hunto cu Antia Hulandes y Hulanda como un pais autonomo, difini den Status Aparte cu ta na vigor desde 1 di januari 1986. Prome cu 1 di januari 1986 Aruba aforma parti di e pais Antia Hulandes, cu te cu e tempo ey tabata consisti di e seis islanan Aruba, Bonaire, Curaçao, Saba, Sint Eustatius y Sint Maarten. Riba 10 di october 2010 e pais Antia Hulandes a wordo desolvi y Curaçao cu Sint Maarten a haña mescos cu Aruba un Status Aparte. Bonaire, Saba y Sint Eustatius, e asina yama 'Islanan BES" a haña e status di municipio special di Hulanda. Aruba ta culturalmente hopi liga na Curaçao y Bonaire, entre otro door cu na tur tres isla ta papia e mes un idioma, esta Papiamento.
Kontenido
Historia[editá | edit source]
Articulo principal: Historia di Aruba
E prome habitantenan di Aruba tawata Indjan Arawak cu a bin for di Venezuela. Alonso de Ojeda, un explorado Spaño, a descubri Aruba alrededor di 1499. E prome mapa cu Aruba ta parece riba ta pinta pa e cartograf Juan de la Cosa, cu a compaña Ojeda, y asina e exploracion y colonisacion di Aruba a keda inicia pa e Spañonan. Te cu na mas of menos aña 1636 Peter Stuyvesant cu anteriormente tawata na e colonianan Hulandes na Brazil, a bin ocupa Aruba pa e West Indische Compagnie Hulandes, cu a adkeri nan prome colonia Americano den e region di awe New York, pero na aña 1791 a stop di existi y a traspasa e isla den man di e gobierno Hulandes. Aruba a sigui como colonia Hulandes bou di e Bataafse Republiek y despues Republiek der Nederlanden. Na 1805 e Inglesnan a ocupa Aruba pa un tempo corto y na 1816 Aruba a haya bishita di e General Francisco de Miranda, compaña pa un grupo grandi di 'freedom fighters' cu a parti un proclamacion dirigi na e habitantenan di Aruba, den cual a splica nan intencion di libera e paisnan latino Americano. E Hulandesnan a ocupa Aruba despues bek, unda te awe bou di e statuut di Reino ta bou di e dominio y poder colonial Hulandes como un nacion y pais cu den e Reino Hulandes ainda ta den e proceso di su decolonisacion , segun e mandatonan duna pa e pueblo di Aruba desde 1947, 1977, 1983. For di 1816 Aruba como parti di e colonianan Hulandes prome bou di e West-Indische Co. y te na aña 1845 bou di e nomber di "Curaçao en onderhorige eilanden" cu despues a bira "Antia Hulandes" cu mescos cu e statuut impone na 1954 tawata temporario, Aruba a keda forma parti di dje te cu, cumpliendo cu e proceso di nos decolonisacion, na 1985 a bira Nacion y Pais separa, para riba nos mes, independiente den Reino, faltando pa na 1996 a aboli e statuut pa a yega na e Reino Hulandes den forma di un commonwealth, manera tawata e mandato di e pueblo di Aruba desde 1947 (pa a bira di cuater pais di e commonwealth), ripiti na 1977 y acorda na 1983.
Politica[editá | edit source]
Mira articulo principal: Politica di Aruba
E movimento pa Aruba su decolonisacion y independencia a cuminsa for di aña 30 cu Aruba a pidi pa cuminsa para riba su mes y na augustus 1947, Aruba a presenta su prome "Staatsreglement" (constitucion), pa Aruba su "status aparte" como un nacion y pais independiente cu e status di un estado autonomo den e Reino Hulandes den forma di un Commonwealth Hulandes, segun e ehempel di e Statuut di Westminster di 1931 di e Commonwealth Britanico. Na e Coferencia di Mesa Rondo (Hulandes: Ronde Tafel Conferentie, RTC) na 1948 a presenta e deseo y mandato aki di e Pueblo di Aruba pa a bira e di cuater pais independiente den un reino den forma di un commonwealth. Pero na 1954 cu a impone e Statuut, e status obteni pa Aruba tawata di un Teritorio Insular Autonomo di un "pais" cu a ser yama "Antia Hulandes". Na e Coferencia di Mesa Rondo di 1981 y 1983 a trece e mandato di 1977 di e Pueblo di Aruba, logrando e acuerdo di Aruba su decolonisacion, cu Betico a yama "un acuerdo di diamanta" Na 1986 Aruba a realisa su status di pais separa y independiente y di estado miembro di e Reino Hulandes, pero te awe Hulanda no kier cumpli cu e abolicion di e statuut colonisado impone for di 1954. Nan a disfrasa y camufla nan dominio y poder colonisado impone desde 1954 como supuesto "lazonan di un federacion".
Dia 24 di november 1955,(a aproba e Escudo di Aruba dia 15 di november 1955) J. Irausquin di Aruba di e partido politico PPA (Partido Patrico Arubano) a presenta un discurso dilanti di e United Nations Trust Committee (Comite Fiduciario di Nacion Uni) pa a splica e situacion cu a keda acepta temporalmente. El a finalisa su discurso bisando cu den futuro tin mas cambio ainda pa bin, y cu e ta espera di por conta riba e mesun bon diligencia y cooperacion.
Na 1972 a continua cu e proceso di decolonisacion y independencia. Esaki a inicia for di aña 40 na un conferencia na Surnam unda cu Betico Croes di partido MEP (Movimiento Electoral di Pueblo) a propone tambe un "sui-generis" Dutch Commonwealth di cuater pais y estado independiente miembro: Aruba, Hulanda, Surnam y Antia Hulandes, cada un cu su propio soberania y identidad nacional. Mr. C. Yarzagaray, representando e partido politico AVP (Arubaanse Volkspartij), a propone pa tiene un referendum pa e pueblo mes dicidi su propio destino y a proclama cu: "Aruba hamas lo acepta un federacion niun nacionalidad di segundo categoria".
Betico Croes mesora a inicia na Aruba un campaña pa informa y prepara e pueblo di Aruba pa Aruba su independencia politico y un status aparte den un commonwealth Hulandes liber di tur resto di colonisacion. Na 1974 e Ministro di Structura Estatal a percura pa publica e "Witboek over de Status Aparte", y na maart 1976, un comite nombra pa gobierno di Aruba a logra keda cla cu tur preparacion pa a introduci e bandera y himno nacional di Aruba como e dos simbolonan di Aruba su soberania y independencia, y hunto tambe a fiha 18 di maart 1981 como fecha pa Aruba su independencia como pais completamente separa y independiente cu un status aparte como estado miembro di un commonwealth nobo, moderno, bou di un statuut dor di cual lo a elimina pa semper e gran berguensa di tur e resto di dominio y poder colonial. A sigui na maart 1977, cu e referendum (Aruba a ser obliga pa a yama e referendum aki un 'encuesta', pasobra pa ley Aruba no tawata permiti pa tiene un referendum) pa e pueblo mes determina su futuro cu a ser teni cu e sosten di e Nacion Uni y 82% di e votadonan a scohe pa independencia: pa Aruba ta un pais riba su mes, y cu derecho di ta un estado miembro di un comonwealth nobo, moderno Hulandes, manera tawata e deseo di e pueblo ya for di añanan 40, pa Aruba iguala cu e otro cuater paisnan cada un como Estadonan di Miembro lo a obtene nan 'status aparte' eyden.
E gobierno di Aruba a asigna e 'Instituut van Sociale Studies' den Den Haag pa haci un estudio di Aruba su independencia, cu a wordo publica den 1978, cu e titlo "Aruba en Onafhankelijkheid, achtergronden, modaliteiten en mogelijkheden; een rapport in eerste aanleg".
Na e conferencia di Den Haag den 1981, Aruba su independencia a wordo proponi na 1991. Den maart 1983, basa riba e Referendum, finalmente Aruba a haya un trato oficial den Reino, pa Aruba su decolonisacion y independencia, e prome pais birando den Reino Hulandes, cu su mesun costitucion, unanimamente aproba y proclama den augustus 1985, y despues di un eleccion teni den november pa Aruba su prome parlamento. Aruba a separa for di Antia Hulandes y bira oficialmente un pais y e di tres miembro di estado den Reino Hulandes dia 1 di januari 1986, cu despues di 10 aña Aruba a ful independencia na aña 1996, y cu e abolicion di Reino Hulandes Bieu. Un miembro di estado nobo di e nobo Reino Hulandes como completamente nobo y moderno di Dutch Commonwealth, liber di tur dominio colonial. E logro grandi aki ta danki na e United Nations Resolutions pa elimina colonialismo y tambe na Betico Croes y e steun politico di otro nacions manera Merca, Panama, Venezuela y varios pais Europeo. Croes tawata proclama e "Libertador di Aruba" despues di un accident tragico dia 31 december 1985 y a fayece den november 1986.
Organo Structural di Reino Hulandes[editá | edit source]
Mira: Disolucion di Antia Hulandes
Den 1990, e movimento pa independencia tawata laga pa otro ocasion na e peticion di Aruba su Prome Minister, Nelson O. Oduber. E articulo di programacion di independencia completo di Aruba, cu base den e Referendum di 1977 y e Acuerdo di 1983 pa Aruba su Descolonisacion y e independencia tawata rescindi/gelos den 1995, pero e proceso mester ta completo como un mandato oficial pa e pueblo di Aruba for di 1947 y 1977.
- Di 1 di januari 1986, e Reino Hulandes tawata consisti di tres pais: Hulanda, Antia Hulandes y Aruba.
- For di 10 di october 2010 caba, e Reino Hulandes ta contene cuatro pais: Hulanda (isla-BES: Boneiro,Saba, St Eustatius) , Aruba, Corsou y Sint Maarten.
Aunke e “igualdad” di e paisnan ta explicitamente abou den e preamble den e statuut, cu ta escirbi: "..teniendo cuenta cu a wordo expresa libremente su boluntad di stablece un orden nobo constitucional den Reino Hulandes, es cu lo hiba for di su interes interno di un manera autonomo y di su interes comun den un base di igualdad, y es cu ta otorga nan entre otro e asistencia reciproca , a resulta di un mutuo acuerdo...", den practica, Hulanda tin considerablemente mas mandato cu Aruba, Sint Maarten y Curaça.
Eleccion di Aruba[editá | edit source]
Mira: Elecionnan na Aruba
Como cu Aruba de facto mescos cu Hulanda ta un Pais separa, independiente, riba su mes, y un estado miembro di Reino Hulandes, e politica di Aruba ta den forma di un democracia parlamentario, unda tin un cabinete di Ministronan consistiendo 8 Ministero nombra pa Parlamento. E parlamento tin 21 miembro cu ta ser eligi directamente door di pueblo pa sinta un termino di 4 aña. E Gobernador di Aruba, kende ta representa La Reina na Aruba, ta ser nombra pa un termino di 6 aña.
Eleccionnan ta tuma lugar cada cuatro año pues e siguente eleccion lo mester tomar lugar na anja 2013.
Economia[editá | edit source]
Articulo Principal: Economia di Aruba
Aruba ta gosa di un di e norma di biba mas halto den e region Caribe, cu un porcentahe hopi abou di pobresa y desempleo. Mas cu mita di Produccion Nacional Bruto ta wordo genera den e sector turistico. Turismo ta un di e pilarnan mas grandi pa e economia cu turista procedente di Merca, Canada y Europa. Merca ta e partner mas grandi cu Aruba ta haci transaccion economico cu ne. Un deficit den e presupuesto di Gobierno di Aruba ta algo cu ta comun cual ta contribui na e porcentahe halto di inflacion. Aunke Gobierno tin e intencionnan pa corihi e mal custumber aki pa aña 2009. Pa añanan caba Aruba ta haya ayudo financiero for di Hulanda. E florin Arubiano ta mara na un tarifa fiho di AWG 1,75 = US$ 1,-
Geografia[editá | edit source]
E isla generalmente tin lama keto y relahante cu excepcion di e parti noord cuta bastante bruto. Tur lama ta rondona cu santo blanco cu ta haci e lamanan hopi atractivo. Tambe nos tin cero cu bunita bista den cual Hooiberg (165 m) y Jamanota (188 m), ta destaca. Oranjestad, nos capital, cual ta localisa na 12°19′N 70°1′W / 12.317, -70.017, ta situa 25 km panoord di Venezuela.
Semper e clima ta consisti di un dia cayente. No mester di weather.com pa bisa nos cu ta bay tin solo pa mastanto dje aña.
Deporte[editá | edit source]
Na Aruba e deporte mas conoci y mas practica ta futbol, despues ta sigui baseball. Tambe e sportnan mane volley, atletiek, basketball y softball sa word practica sin laga afo sport acuatico. Sport cu ta atrae mas hende ta futbol, riparabel na nan final compara cu baseball. Aunke tin masha poco posibilidad cu un di e atletanan lo bira profesional, of hunga den exterior. Pero toch e weganan di futbol y baseball semper ta competitivo y di bon calidad cu hungandonan di hopi talento. Softball tambe ta un sport cu ta yama hopi atencion ya cu e ta un sport cu ta hunga tur weekend na diferente veld y ta algo cu ful famia por bay disfruta.
Demografia[editá | edit source]
Aruba ta situa den parti zuid paden di Caribe. Door cu no a haci hopi yobida, Aruba a wordo salba door di sistema di plantacion y economico di transacion di negoshi di catibo. Aruba su poblacion ta estima 80% mestiso y 20 % grupo etnico. E Arawaknan tawata papia un sorto di "Spaño/Portugues kibra" unda nan a siña for di nan antepasadonan na Hispaniola. E Hulandesnan a tuma control 135 aña pasa despues di e Spañonan, nan a laga nan pa cultiva y uza e isla como fuente di carni pa otro posesion Hulandes den Caribe. E partimonio Arawak ta mas fuerte cu esun di otro isla Caribense. Aunke no a keda hopi evidencia di indjan, e caracteristica isleño ta claramente indica cu tawatin nan partimonio gentico Arawak. Un parti grandi di e poblacion ta bin di descente Arawak y menos for di e antepasado Spaño, Italiano, Hulandes y un par di Frances, Portugues, Britanico y Africano. Recientemente tawatin un considerabel inmigracion na e isla for di e nacionnan bisiña di Merca y Caribe, posiblemente treci pa e miho trabounan paga. Den 2007, e leynan nobo di inmigracion a wordo introduci pa yuda controla e crecimento di e poblacion mediante e restriccion di e trahadonan stranhero na un maximo di 3 aña di residencia den isla.
Demograficamente, Aruba a sinti e impacto di cercania di Venezuela, mas hopi cu e cercania di Curaça y Boneiro. Gran parti di Aruba, e famianan ta bin door di Venezuela y tin un aumento temporal di Venezolanocu ta bin biba na Aruba.
Comunidad Hudio[editá | edit source]
Actualmente e comunidad Hudio di Aruba ta numera pa 35 Hudio.[1] E comunidad aki a bira oficial for di 1754, ora Moses Solomon Halevi Maduro y su casa y su seis yiunan a ricibi un permit special na e isla door e Hulandesnan Real. Maduro a funda e 'main shipping company, Maduro & Sons'. E santana Hudio, cu regularmente a wordo uza pa entiero di e Hudionan cuminsamento di aña 1837, ta contene ocho tumba di graf datando bek na 1563, e unico indicacion di un presencia Hudio riba e isla prome cu siglo 18.[2]
E prome minister di Aruba, Mike Eman, ta bin di un famia Hudio.[2]
Ciudad y bario[editá | edit source]
Mira: Lista di luga na Aruba
E isla, cu un poblacion di mas di 140.000 habitante, no tin stad grandi. E districtonan:
- Noord
- Oranjestad West )
- Oranjestad Oost )(33,000 den 2006)
- Paradera
- Santa Cruz
- Savaneta
- San Nicolas Noord
- San Nicolas Zuid
Educacion[editá | edit source]
Enseñansa ta ocupa un funcion cardinal den e desaroyo di Aruba. Enseñansa na nivel ta un condicion importante pa hende suficientemente bon educa ariba e isla aki.
Como bintidos mil alumno y studiante ta bay scol tur dia na Aruba. Na mas o menos ochenta scol, e alumno- y hobennan ta haya e oportunidad pa descubri, desaroya y uza nan propio capacidad.
E sistema actual di enseñansa na Aruba conoce e siguiente nivel di enseñansa y tipo di scol:
-Enseñansa pre escolar pa e grupo di edad 0 pa 3 aña; -Enseñansa preparatorio pa e grupo di edad 4 pa 5 aña; -Enseñansa basico pa e grupo di edad 6 pa 11 aña. Fuera di enseñansa basico regular, Aruba conoce tambe:
-Enseñansa special, reparti den: Enseñansa pa muchanan cu tin dificultad pa siña (MLK); Enseñansa pa muchanan cu tin hopi dificultad pa siña (ZMLK); Enseñansa pa muchanan sordo y mudo.
-Enseñansa avansa (AVO/LBO) pa e gruponan di edad 12-15 te 17 aña, reparti den: Educacion Profesional Basico (EPB) cu e ciclo basico y e ciclo di profesion y banda di dje e educacion pa aspirante. E ciclo di profesion ta reparti den: Sector tecnico (T); sector economico (E); sector di cuido (V). enseñansa general secundario (MAVO); enseñansa general avansa (HAVO); HAVO y VWO ta cay bou di un solo scol, Colegio Arubano. Tin un scol na San Nicolas y Oranjestad enseñansa preparatorio cientifico (VWO).
-Enseñansa post secundario (MBO/HBO/VWO) pa e grupo di edad 15 pa 17 aña, reparti den: Educacion Profesional Intermedio (EPI); Unidad Ciencia y Tecnologia (CT); unidad Salubridad & Servicio (SS); unidad Hospitalidad y Turismo (HT); unidad Economico (E).
estudio pa maestro di scol (IPA). IPA ta forma docente dinamico y profesional pa drenta scol preparatorio, primario y secundario. IPA tin specialisacion pa bira docente di preparatorio (kleuter), primario (scol basico) y pa bira docente di scol secundario tin actualmente Bachelor y Master Papiamento, IK (informatiekunde) y CKV (Culturele & Kunstzinnige Vorming). IPA tin un seccion nobo cu a start sali na aña 2007 cu ta Movecion y Salud (M&S).
Universiteit van Aruba (UA) Facultad Huridico (JF); facultad Financiero-Economico (FEF). Enseñansa pa adulto pa esnan cu no ta bay scol mas di 15 aña pariba. Tanto e enseñansa pre escolar como e gran parti di enseñansa pa adulto no ta cay bou di e ley di enseñansa y supervision di Departamento di Enseñansa.
Programa di incorporacion Programa di incorporacion pa enseñansa basico. E programa di incorporacion ta un proyecto di Departamento di Enseñansa y ta cay bou di Directiva di Scol Publico. Pa casi diescuatro aña ta existi na cinco scol basico publico un programa special pa guia mucha cu un otro idioma di cas, e asina yama PRISMA-project. Y desde 2002 e programa aki ta existi na algun Dependances. Na principio e meta di e proyecto di Prisma tabata solamente pa yuda e muchanan cu un otro idioma na cas cu no ta Papiamento of Hulandes, pa nan por domina den un tempo relativamente corto e idioma Hulandes. Na 2001 a scohe pa e Dependances ora cu a descubri cu tin hopi mucha stranhero bibando na Aruba y cu no ta bay scol. Desde e momento ey e fluho di mucha stranhero pa Aruba a aumenta bastante. A scohe pa guia nan den e Dependances, p’asina no pone un peso extra ariba e scolnan regular y e maestronan na e scolnan aki. Di e forma aki e maestronan por a duna mas atencion na e muchanan naci na Aruba. Pero den transcurso di aña mas y mas mucha Arubiano a haya ayudo extra den e idioma Hulandes pa medio di e metodo di Prisma. Hulandes ta y lo keda pa e muchanan Arubiano un idioma stranhero y lo no bira nunca nan prome idioma di cas of lenga materno.
Acercamento Tin dos manera di acercamento:
-Na e scolnan basico publico ta saca e alumnonan di Prisma for di klas ora di les di Hulandes y di lesamento. Durante nobenta minuut nan ta haya les di Hulandes y lesamento segun e metodo di Prisma den un local apart. Despues nan ta bay nan klas bek y ta sigui atende e otro lesnan cu nan compañenan di klas. Si resulta necesario, nan ta sigui cu “Taal en Lezen” segun e programa di Prisma te ora cu nan no tin mester di ayudo adicional. E scolnan publico ta traha cu rooster semanal cu ta reparti segun edad. E grandura di e grupo segun edad por varia pa cada “blokuur”; -E Dependances ta scolnan apart na unda gran parti di mucha stranhero entre 8 y 13 aña ta reparti den grupo fiho di maximalmente 15 alumno pa klas. E klasnan ta reparti segun edad. Durante henter un aña escolar e alumnonan ta den un Prisma klas. Durante henter e aña ey nan ta haya solamente e idioma Hulandes y lesamento segun e metodo di Prisma. Fuera di esey nan ta haya tambe e mesun metodo di 'rekenen' igual na e otro scolnan basico. Despues di un aña nan ta pasa pa un scol basico of scol avansa igual cu e muchanan di Aruba.
Programa di incorporacion pa studiantenan secundario Desde 2002 ta acepta hoben entre 14 y 18 aña cu un idioma stranhero apart na un Dependance. Cu ayudo di un programa special nan ta haya preparacion durante un aña escolar pa despues nan pasa over pa enseñansa avansa. Esaki por ta mavo den dia, scol anochi of EPB. Ta reparti e alumnonan aki tambe den grupo di 15 pa klas.
E scolnan di Aruba[editá | edit source]
- Estudionan Academico:
- UA (Universiteit van Aruba)
- IPA (Instituto Pedagogico Arubano)
Cultura[editá | edit source]
Riba 18 di maart ta celebra e dia di Himno Nacional di Aruba. Na 1976, Aruba a hañ su Himno Nacional (Aruba Dushi Tera) y Bandera.
E origen di e poblacion y e posicion geografico di e isla a duna Aruba un cultura mixto. Segun e Bureau Burgelijke Stand en Bevolkingsregister (BBSB) desde 2005 Aruba ta conta cu 92 diferente nacionalidad.E influencia Hulandes por wordo mira ainda, manera e celebracion di Sinterklaas dia 5 y 6 di december y otro dia di fiesta manera 30 di april unda Aruba y Reino Hulandes ta celebra e haciment'i aña di S.M. Beatrix, "Dia di La Reina" (Koninginnedag). Pasco y Aña Nobo ta wordo celebra cu un musica tipico y cantica di gaita pa Pasco y Dande pa Aña Nobo y ayaca, ponche crema, oliebollen y ham y otro cuminda tipico y bebida. Riba Aña Nobo ta tira klapchi y show di vuurwerk. Riba 25 di januari ta celebra e haciment'i aña di un politico,d.f.m Gilberto F. 'Betico' Croes, "Dia di Betico". Riba 24 di juni ta celebra "Dia di San Huan", cu e cantica 'Dera Gay'. Religion tambe tin su influencia; Asencion (Pasco Grandi) y Bierna Santo ta un dia di fiesta rib'e isla.
Celebracion di Carnaval tambe ta un dia importante na Aruba, como den Caribe y Latino Merica, por ehempel Mardi Gras (Diamars Diki) ta celebr'e pa hopi siman largo. E celebracion aki a cuminsa rond di aña 1950 influencia pa inhabitante (Venezuela, St Vincent, Trinidad, Barbados, St. Maarten y Anguilla) cerca di e isla cu a bin traha pa e rafinaderia pretolero (LAGO). Cu curso di tempo Celbracion di Carnaval a cambia y awo e ta cuminsa for di cuminsamento di januari te diamars prome cu Diaranson Shinishi (Dia di Shinishi) cu un parada grandi riba e ultimo diadomingo di e festivo (diadomingo prome cu Dia di Shinishi).
Turisimo di Merca recientemente a crece e visibilidad di cultura Mericano riba e isla, cu e celebracion manera Halloween y Thanksgiving den November
Idioma[editá | edit source]
Mira tambe: Ortografia di Papiamento, Gramatica di Papiamento y Papiamento na Aruba
Idioma por wordo mira manera un parti importante di e cultura Arubano. E idiomanan oficial ta Hulandes -desde 2003- y Papiamento. Papiamento ta e idioma predominante na Aruba. Un idioma crioyo papia na Aruba, Curaçao y Boneiro, ta incopora palabra incluyendo Portugues, idioma di West Africa, Hulandes y Spaño. Manera mayoria di isla den e region, Spaño tambe ta wordo papia tin biaha. Ingles tin un conexionhistorico (cu e Imeperio Britanico) y ta wordo uza hopi; door di crecemento turistico. Otro idioma comun ta papia basa na e size di e comunidad ta Portugues, Chines, Aleman y Frances. Esaki ta ofreci den scol secundiario y universidad, ya cu un percentahe halto di studiante di Aruba ta continua nan estudio na Europa.
Den añanan reciente, e gobierno di Aruba a mustra un interes grandi den e reconocimento di e importancia cultural y historico di su lenga materno. Aunke Papiamento ta wordo papia, ta masha similar entre e isla di papia Papiamento, tin un diferencia grandi den e skirbimento.E ortografia ta diferencia cada isla y tambe cada grupo di hende. Tin ta mas orienta na e origen Portugues y ta haci uzo di e otrografia ekivalente. (Eh. ta uza 'y' enbes di 'j'), na unda otro ta mas orienta ne e origen Hulandes.
Den un buki The Buccaneers of America , prome publica den 1678 ta wordo declara door di un relato testimonial cu e idjannan riba Aruba tawata papia Spaño. E gobierno di mas bieu un declaracion oficial skirbi na Papiamento data for di 1803.
Aruba tin cuater corant publica na Papiamento: Diario, Bon Dia, Solo di Pueblo y Awe Mainta y dos den Igles: Aruba Today y The News. Amigoe ta e corant publica na Hulandes. Aruba tin tambe 18 radio stacion (2 AM y 16 FM) y tin tres tv-stacion local: Tele-Aruba, Aruba Broadcast Company 'ATV 15' y Canal 22, Aruba su Television Nobo.
Segun censo di 2000 e poblacion ta uza e lenga principal na e siguiente:
- Papiamento (oficial y idioma nacional) 66.3 %
- Spaño 12.6 % (importante door di e cercania cu Venezuela, ta duna les na scol basico for di klas 5)
- Ingles (importante pa e turismo, ta duna les na scol basico for di klas 4) 7.7 %
- Hulandes (oficial wordo uza den administracion publico y enseñansa) el 5.8 %
- Otro 2.2 %
- E 5.3 % no specifica of no conoci (censo di 2000)
Luganan di interes[editá | edit source]
Arubianonan famoso[editá | edit source]
- Dave Benton, musico cu a gana e 2001 Eurovision Song Contest representando Estonia
- Juan Chabaya Lampe, compositor di Aruba su himno nacional
- Betico Croes, politico (Libertado di Aruba)
- Bobby Farrell, musico (grupo Boney M.)
- Percy Irausquin, diseñado di moda
- Jim Jones, artista Mericano di hip-hop
- Gene Kingsale, beisbolista di MLB player
- Calvin Maduro, beisbolista di MLB player
- Pete Philly, artista Hulandes di hip-hop
- Sidney Ponson, actualmente beisbolista di MLB player
Lista di fuente[editá | edit source]
- ↑ Chabad.org The Prime Minister Wants Tefillin
- ↑ 2.0 2.1 Marks, Yehudah. Jewish Prime Minister of Aruba Orders Pair of Tefillin. Hamodia, World News, 2 September 2010, p. B42.


text:
Terremoto
Teremoto[editá | edit source]
Un teremoto (òf temblor) ta sakudimentu di (lithosfer òf earth's crust). E plachinan tektoniko ta kuminsa sùif,primi òf pasa bou di otro, Kasi tur temblor ta surgi 30 km òf mas den lithosfer òf earth's crust,pero tin ku ta surgi 700 km den lithosfer. Mayoria di teremoto ( temblor ) ta surgi ront di Osean Pasifeko, indonesia, Nieuw-Zeeland, Nieuw-Guinea, Hapon, Aleoeten, Alaska i den area rondo di Laman Mediterano,Himalaya, kosta west di Nort i Sùit-Amerika,i den otro Oseannan riba mundu.Hopi teremoto (temblor) ta surgi di un moveshon di e plachinan tektonika (ta un pida di lithosfer òf earth's crust).E plachinan tektonika unda mundu ta eksistí 7 pida grandi i deferente pidanan chikutu ta move semper pokopoko mm pa mm banda di otro den diferente direshon i ta trese deformashon di e plachinan.Dor di e movementu di e plachinan ta surgi energia tremendo ku ta trese preshon den fraktura, ora ku e preshon subi di mas e plachinan ta kuminsa sakudi.Esei ta teremoto (temblor), ei ta surgi energia ku ta plama bai manera un moveshon di ola (golfbeweging), e punto kaminda ku e teremoto a surgi, e sentro di gravedat ei ta yama hypocentrum anto e area vertikal riba dje (riba tera) ta e epicentrum.E intensidat di temblamentu den forma di un sirkel den area ront di e epicentrum ta yamé isoseist. Seismologiko ta e siensia di teremoto den geologia.
Plachi Karibeño[editá | edit source]
E plachi karibeño ta un di esun nan chikitu ku ta kore kasi bou di tur islanan chikitu i tambe Haïti, San Dumingu i e paisnan Mexico, Colombia, Venesuela.Tur aña ta surgi un teremoto (temblor) riba kosta di Venezuela meimei di Maraciabo i Caracas un parti grandi di e area aki no ta habitá,daño ku surgi ta den naturalisa.Henter e kosta di Venesuela ta kore riba fratura di e plachi Karibeño ta mesun plachi ku a kousa e teremoto di 12 yanuari 2010 na Haïti.
Teremoto na Haïti[editá | edit source]
Haïti 12 di yanuari 2010 tabata 4.53 ora di atardi ku tera a kuminsa tembla e teremoto (temblor) a surgi 15 km foi Port-au- Prince kapital di Haïti e teremoto tabatin un magnitut 7 riba eskala di richter.E teremoto tabata esun di mas fuerte foi aña 1770 riba Haïti,mas ku 200.000 mil hende pèrdè nan bida, e daño riba e isla tabata enormemente.Na aña 1946 tabatin teremoto mas fuerte riba isla Hispañola ku un magnitut 8.1 riba eskala di richter e epicentrum tabata riba San Dumingu. 1790 hende a pèrdè nan bida
Temblornan Chikitu[editá | edit source]
Temblornan chikitu ta kousá di aktividatnan bou tera, manera hundimentu di minanan bieu òf kueba di piedra kalki,burakunan kuminda a saka gas,eksperimento ku atombòm.
Temblor den laman[editá | edit source]
E fondu di laman por lanta diripiente bini ariba ora ku e plachi oseániko pasa bou di e plachi kontinental ora nan primi riba otro i por surgi un temblor i despues un tsunami. Den besindario di un isla òf kontinente, kaminda ku laman no ta hundu e por hisa fondu di laman ku e masa di awa bini ariba kuné. E teremoto di 26 Desember 2004 den laman na kosta di Atjeh provinsia di Sumatra (Indonesia) a desparsé un parti di e siudat Banda Aceh kompletamente 167.000 hende a bira viktima.Dia 11 di mart 2011 a surgi e teremoto 130 km dilanti kosta di Hapon ku magnitut 9.0 riba eskala di richter unda e plachi Pasifegiko ku a pasa bou di e plachi Euraziatiko i lanté 30-40 meter ariba ku a kousa un tsunami destruktivo ku ola 10 meter haltu, hasi hopi daño riba e pais unda 23.000 hende a pèrdè nan bida.Teremoto bou di oseannan hundu ta hopi difísil pa lokalisá ei no ta surgi tsunami.


text:
Baby resien nasí di flùsh bibu
WILLEMSTAD/CHINA – Un kos insolito i straño ta loke a tuma lugá China. Un muhé ku a bai un baño públiko a bati alarma despues ku for di suela el a tende un baby ta yora. Mesora outoridatnan a kuminsá ku búskeda i a resultá ku den pipanan di e baño tabata tin un yu bibu. Ku yudansa di brantwer a logra yega na e pipa i ku yudansa di dòkternan a logra kòrta e pipa pa asina por a saka e yu. Na China abandono di baby resien nasi ta algu komun mirando e polítika na China di 1 yu pa famia debí na e kantidat hopi haltu di hende ku ta biba na China. Tur kos a tuma lugá na Pujiang, Zhejiang Provinsia, China den un baño públiko na di 4 piso di e edifisio
E yu a keda transportá pa hospital i pa un milager e ta den kondishon stabil. Na e hospital nan a duna e yu e nòmber “Number 59” komo e ta den conveuse number 59.
Latest posts:Back to top
- Veredikto den kaso "Country Garden".
- Ta buska.
- Ta Buska.
-
- Kasnan di huur serka FKP tin ku bira huurkoop segun Christopher Middelhof
- Kampaña di informashon elekshon Hulanda Karibense tur kaminda.
- Tènes di mesa na Sentro di bario Souax.
- Bon públiko pa wak sine “Jesus" na Sentro di bario Souax.
- Informashon polisial na Boneiru.
- Tratamentu kaso “Babel”.


text:
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Mart 2015
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Febrüari 2015
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Yanüari 2015
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Desèmber 2014
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Yanüari 2014.
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Febrüari 2014.
Primi aki pa un ehèmpel kon pa kalkulá bo kompra di Pagatinu òf bo resibu Postpago, konforme e tarifa entrante 1 di Aprel 2014.


text:
Cumpleaños Diahuebs 26 Februari 2015
Ariba un dia manera awe, 30 aña pasa, a nace un talento unico, dinamico y cu un spirito hopi bibo. Su nomber ta
Mirthania Rasmijn,
mihor conoci como Thania. E tin siete aña trahando cu Crystal y Seaport Casino y su colega nan no por ni un dia sin dje. Famia, amigonan y specialmente su coleganan di Executive Office, Host Department na Crystal y Seaport Casino ta desea Thania hopi aña mas di bida, salud y cu pronto e amor berdadero por bati na bo porta. We love you! Enjoy bo dia hopi awe…..bay poko poko cu e glasnan di binja…..


text:
Polisial
Notisia Nobo:
- Durante di desayuno privá pa delegadonan di ANATO 2015: “Concierto Viva la Música Latina Curaçao” a keda presentá na agensianan di biahe na Colombia. »
- Grandioso marshe kultural. »
- Charla di Prevenshon i polis den bario Westpunt. »
- Veredikto den kaso “Country Garden”. »
- Ta buska. »
- Ta Buska. »
- Kasnan di huur serka FKP tin ku bira huurkoop segun Christopher Middelhof »
- Kampaña di informashon elekshon Hulanda Karibense tur kaminda. »
- Tènes di mesa na Sentro di bario Souax. »
- Bon públiko pa wak sine “Jesus” na Sentro di bario Souax. »
- Willemstad - En konekshon ku Marcha Hubenil di djadumingu próksimo, Kuerpo Polisial Kòrsou ke pidi atenshon pa lo siguiente: - Tur vehíkulo ku ta mal stashoná riba e ruta òf den e área di e marcha, ta wo...
- Willemstad - Djarason 4 di febrüari 2015, alrededor di 14.00’or, Sentral di polis a risibí notifikashon ku na Groot Sint Jorisweg tin un kas na kandela. For di investigashon preliminar a resultá ku probablemente t...
- Willemstad - Djamars 3 di febrüari 2015, alrededor di 11.30’or di mainta Sentral di Polis a dirigí un patruya na un toko na Montaña Rei despues di risibí informashon ku dos ( 2) hòmber a kaba di kometé un atrako na e estab...
- Willemstad - Djaluna 2 di febrüari 2015, alrededor di 11.30’or di mainta, riba òrdu di fiskal di Ministerio Públiko polis a detené e hòmber, R.H.A.H.B., nasé na Kòrsou, di 21 aña di edat pa viol...
- Willemstad - Búskeda di e hóben Richeline P Martijn di 18 aña di edat, ku for di 28 di yanüari último a sali for di kas i no a regresá (komunikado di prensa 062/2014) ta kaduká. Richeline ta bek na kas. ...
- Willemstad - Djasabra dia 31 di yanüari pa mas o menos 21.10’or, polis a hasi un detenshon pa posishon di arma di kandela. Riba e krusada F.D. Rooseveltweg/Venezuelaweg, un unidat polisial a nota un skuter ku dos pe...
- Willemstad - Djaluna 2 di febrüari pa mas o ménos 01.10’or, Sentral di polis a haña notifikashon ku na un negoshi riba Winston Churchillweg un hòmber ta purba zag hèkwèrk di e negoshi. Un patruya polisial ...
- Willemstad - Djabièrnè 30 di yanüari 2015 alrededor di 23.00, unidat di Barber a detené e hòmber D.E.C. di 38 aña di edat na un kas na Westpunt pa maltrato relashonal. E hòmber C. lo mester a maltratá e ...
- Willemstad - Djasabra 31 di yanüari 2015 alrededor di 03.45’or di mardugá, deskonosínan a drenta via dak di un negoshi riba F.D. Roosveltweg. Pa medio di un trapi, e sospechosonan a penetrá den e negoshi i a b...
- Willemstad - Djasabra 31 di yanüari 2015 alrededor di 01.45 ‘or di mardugá, polis a detené e hòmber E.O.S. nasé na Kòrsou di 33 aña di edat riba Ficusweg en konekshon ku ladronisia. E hòmber en kestion...


text:
Wikipedia
Wikipedia ta un ensiklopedia multilingual riba internet. E ta skibi dor di voluntarionan uzando software pa páginanan di wiki, loke ta hasi posibel pa artíkulonan sea añadi of kambiá dor di kasi tur hende.
E proyekto a kuminsá riba 15 di yanüari 2001 komo un komplemento na Nupedia kual tabata skibí dor di ekspertonan. Awor e ta manehá dor di e fundashon Wikipedia. E vershon ingles di wikipedia tin mas ku 2.000.000 artíkulo. Wikipedia a sigi subi den popularidad i a haña hopi proyekto relatá, manera wiktionary (wikishonario), wikibooks (wikibuki) i wikinews (wikinotisia).
Artíkulonan den wikipedia ta sitá regularmente dor di medionan di komunikashon i akadémikonan ku generalmente ta komenda e pa su distribushon gratis, su editashon i pasombra e ta kubri un rango grandi di tópiko. Editornan ta enkurashá pa mantené un pólisa bou di kua perspektivonan ta sumarisá sin purba di determiná un berdat ophektivo. Pero wikipedia su status komo un referensia sa ta kontroversial. Su naturalesa habri ta duna oportunidat pa vandalismo, eror i opinion.


text:
Sudan
Sudan ofisialmente e Republika di Sudan, ta un pais den nort-ost Afrika. E ta e pais mas grandi di Africa anto e Mundu Arabe, anto e di dies mas grandi na mundu. E ta grens ku Egypto na parti nort, e Laman Korá na parti nort-ost Eritrea anto Ethiopia na parti ost, Kenia anto Uganda na parti sur ost, Republika Demokratiko di Kongo anto e Republika Sentral Afrikano na parti suit-west, anto Chad anto Libya na parti nortwest. E riu mas largu na mundu, e Nilo ta dividi e pais den banda ost ku west.


text:
Bon Bini
Bon bini na e website di informacion di Plataforma pa Persona cu Limitacion.
Manera ami y abo persona cu Limitacion tambe tin derecho di forma parti di nos comunidad.
E Plataforma pa Persona cu Limitacion (PPL) a lanta na december 2007 ora fundacion- y asociacionnan estableci na Aruba cu ta atende cu clientenan cu un discapacidad a uni. E Plataforma aki tabata activo desde e tempo ey promoviendo derechonan di personanan cu ta biba cu un limitacion na Aruba.
Dia 3 di December ta dia Internacional pa Persona cu Limitacion.
Pa mas informacion klik aki pa tuma contact cu nos di PPL.


text:
Fransia
Fransia, ofisialmente e Republika Franses (Franses: République française), ta un pais na West Oropa anto na superfisie e pais oropeo di dos mas grandi. Fransia ta keda entre e Kanal Britaniko, e Oceano Atlantiko i e Golfo di Biskaje na parti west, Belgika i Luxembourg na parti nort, Alemania Suisa anto Italia na parti ost, anto Spaña i Andorra, anto e Laman Mediteranio na parti siut. Tambe e isla di Corsica den e Laman Mediteranio ta parti di e pais Franses, komo varios luganan altamar. Si bo inklui e areanan ultramar e pais tin un superfisio di 674.843 km² anto un poblashon di 65,4 mion hende (januari 2010). Fransia, dor di su forma seisangular ta wordu yamá l'Hexagone, e tambe ta e pais mas grandi den e Union Oropeo. E kapital ta Paris, ku tambe ta e siudad mas grandi di e pais. For di e tratado di Verdun na 843 Fransia ta konosi su historia kontiniua i ku unidat gobernamental di kultural. Fransia ta pesei e poder oropeo mas largu te ahinda funshonando. E indentidat kultural Franses ta wordu pensa ku ta mas ku 2000 aña bieu, pasobra e influensia Romano tabata asina grandi. E grensnan ta keda for di e Pas di Nijmegen di 1678 relativamente stabil anto mayoria di nan ta kai riba grensnan natural. Awendia Fransia ta un estado Uni i un republika demokratiko semi-presidenshal. E pais ta miembro di organisashonan grandi i importante manera e UO e NU e rat di seguridat, e NAVO, e G8, e OESO anto e WTO. Fransia tabata un di e initiativonan di e Unidat Monetario di Oropa, ku den 2002 a bini ku e Euro komo moneda di Oropa. Na 1960 Fransia tabata despues di e Estadonan Uni e Union Sovietiko i e Reino Uni e di kuater pais pa tin Arma Nuklear. Fransia tambe ta un di e 10 paisnan mas desaroyá na mundu.
Kontenido
Historia[editá | edit source]
Geografia[editá | edit source]
Topografia[editá | edit source]
Klima[editá | edit source]
Naturalesa[editá | edit source]
Riunan[editá | edit source]
Siudadnan Importante[editá | edit source]
Politika[editá | edit source]
Gobierno[editá | edit source]
Partimentu di Gobernashon[editá | edit source]
Defensia[editá | edit source]
Poblashon[editá | edit source]
Lenganan[editá | edit source]
Religion[editá | edit source]
Kultura[editá | edit source]
Ekonomia[editá | edit source]


text:
Cumpleaños Diaranzon 31 Augustus 2011
Hiep Hiep Hiep Hoeraaaaa! Awe nos Little Mermaid Laura Boekhoudt ta haci 3 aña. Papi, Mami y bo ruman chikito Nohely ta deseabo un dushi dia hunto cu henter famia. Nos ta stimabo masha hopi mes. Cu Papa Dios drama su bendishon riba bo y regalabo hopi aña mas yena cu dicha, alegria, felicidad, salud y hopi amor. Love you a lot Pops!
Awe 31 di Augustus ta cumpli su di 3 añitos nos dushi little mermaid di Papaya 24: Laura Boekhoudt. Bo ta haya hopi Pabien, Brasa y Sunchi di Mama Nydia, Pepe Della y Robert y dibo Primo Jeandre y primanan Nydie y Richdienne, Laura pasa un dushi dia awe cu Papa Dios drama su bendicion awe mañan y semper ariba bo y jena bo jen di dicha amor felicidad y cu hopi salud, un djis nos ta bay have fun hunto aya na Orlando, nos ta stima bo un mundo!!!
Diamars tabata di fiesta e little “Biggy Boy’ di cas, JEANNICK ROLANDO RAS. Jeannick ta cumpli 5 aña y e ta haya abrazo y Hi-5 di su mami Evelyn, papi Jean-Carlo, ruman Evah kende ta stima su big brother un mundo, big brother Jeadré, oma- y opanan, bisa-oma y opanan, tanchinan Sue Ann y Diliana y su oompie Randall. Mas Hi-5 e ta ricibi di su peechi Joanne y padrino Puchi, demas tanta y omonan, juf. Kimberly y amiguito- y amiguitanan di Conrado Coronel Kleuterschool y di Sero Preto, Paradera fan Club. Un big Hi-5 tambe di su brother full suave Jonathan Biggy Boy. Full famia y conocirnan ta duna Jeannick awe Hi-5 riba su dia. Pabien Jeannick!
Awe 31 di Augustus ta cumpli un aña mas di bida e bisinja mas loko di madiki kavel..E ta haya pabien di su yiunan stima Omayda,Cristina, Micheal Y Preston y di su nieta stima Shaqueeny y di su nietonan sin dolor Jerwin & Darnel y Di su Amor Pepe…Sin lubida di su bisinja cu ta sinta warda triet…Corda trece bolooo…PABIEN LOKAAAA..Hopi aña mas di bida,salud y felicidad…
“Dia 31 di augustus ta e dia e chick master y gangstah di Colegio Arubano a nace! She is very loved by all her friends. Happy birthday darling and many more years to come from all your friends specially Natasha Latham. ;D This is our year! All out for our diploma!”


text:
Cushina
Cushina of cushna ta e proceso pa traha cuminda cla pa come door di cushin'e. Hende ta cushna cu candela door di uza palo of carbon cu un stoof cu ta uza propaan of gas natural of stoof cu ta uza coriente. Un forno ta parti di un stoof cu tin un estilo di un box. Hende traha forno di klei of di bloki.
Tin diferente manera pa cushina. Nos por herbe cuminda den awa. Nos por hasa cuminda door di tira zeta of manteca. Nos ta horna bolo door di tinie den e forno cayente. Nos ta roast of grill cuminda door di want'e over di e candela. Tin cu sa herbe carni of nan tin ta grill e y hasta tin cu ta hasa pan. Nos ta cushna e cuminda aki den un panchi. Tin ta lora e carni cu blachi mata pa cushn'e of nan ta hacie cu un taki di palo.
Prome cu nos cushna carni, nos ta yama esaki curu. Tin cu ta come cura. Otro cuminda curu no ta saludabel pa e curpa humano, dus nan tin wordo cushina.
Un hende cu ta siña cushina y a bay studi'e como carera, nos ta yama e hendenan aki coki of chef. Pa hopi hende, cushina ta arte. Pa e mayorianan ta djis trabou.
Cushnando ta manera arte, ta traha e cuminda p'asina e smaak ta dushi y mustra bon.
Economia[editá | edit source]
Awendia cushina a bira algo masha grandi mes rond mundo. Tin restaurant ta busca coki of chef experencia y nan ta paga nan un gran cantidad di placa, mayoria e cuminda di restaurant ta caro.


text:
Depresiashon
Depresiashon (na hulandes: afschrijving) ta un término ku ta keda usá den kontabilidat ora ta referí na redukshon di balor di un propiedat di un kompania. Esaki ta de echo un estimashon di kuantu un propiedat a keda usá pa generá ingreso. Pa kalkulá e montante di depresiashon mester di lo siguiente: e kosto, e balor residual i e durashon di e propiedat. Tur e propiedatnan ku un kompania ta doño di dje, mester wòrdu depresiá anual. Na mundu tin diferente provishon pa kon atendé ku depresiashon. E provishonnan aki ta varia pa pais, pero tambe tin sierto stándartnan internashonal ku sierto personanan hurídiko mester tene kuenta kuné. Tin diferente manera pa kalkulá e montante anual ku mester dedusí for di e balor di kompra di e propiedat. Ta trata aki di: método di liña rekta, método di redukshon di saldo, método di e suma di dígitonan i método di uso.
Kontenido
Método di liña rekta[editá | edit source]
Ku e método di depresiashon aki ta dedusí anual un montante igual for di e balor inisial di e propiedat. Ta yega na e montante ku mester depresiá anual dor di kita e balor residual for di e balor di kompra i despues dividí e resultado dor di e durashon.
E fórmula di kalkulo ta: ( kosto inisial - balor residual ) / durashon = gastu di depresiashon
Ehèmpel
Kompania A ta kumpra un vehíkulo pa un balor di fl. 50.000,-. E durashon ekonómiko di e vehíkulo ta 3 aña. Despues di e tres añanan aki e vehíkulo su balor residual ta fl. 5.000,-.
( 50.000 - 5.000 ) / 3 = 15.000 esaki ta lokual mester depresiá anual durante e tres añanan.
Método di redukshon di saldo[editá | edit source]
Akinan ta depresiá un montante haltu den e promé añanan di uso di e propiedat i mas lat un montante mas abou. Ku otro palabra ta baha e montante di depresiashon gradualmente. Pa kalkulá esaki ta hasi uso di un porsentahe fiho. Anual ta kalkulá un porsentahe di e balor den buki di e propiedat. Ku e balor den buki kier men: e kosto inisial di e propiedat ménos e depresiashonnan akumulá.
E fórmula di kalkulo ta: balor den buki x porsentahe depresiashon = gastu di depresiashon
Ehèmpel
Kompania B a kumpra un propiedat na balor di fl. 30.000 i ta depresiá esaki degresivo ku un porsentahe di 20% anual. E tin un durashon di 3 aña.
Método di e suma di dígitonan[editá | edit source]
Serka e método aki ta kalkulá e tasa di depresiashon dor di relatá e añanan restante ku e bida inisial di un propiedat. Ta hasi uso akinan di dígito.
E fórmula p'e kalkulo: añanan restante di e propiedat / suma di añanan den dígito x ( kosto inisial - balor residual )
Ehèmpel
Kompania C tin un propiedat ku kosto di kompra di fl.100.000 kual lo tin un balor residual di fl. 20.000 despues di 4 aña.
E suma di e digitonan ta pues: 4 + 3 + 2 + 1 = 10
E montante total ku mester depresia den e 4 añanan ta: kosto inisial - balor residual = 100.000 - 20.000 = 80.000
Método di uso[editá | edit source]
Ku e método aki ta depresiá e propiedat a base di su uso. E tasa di depresiashon ta e uso òf e produkshon na kantidat. Ta dividí e total produkshon den e produkshon di e aña aktual i despues ta multipliká e resultado ku e montante total ku mester depresiá. E fórmula pa e kalkulo ta: produkshon aktual / total produkshon x ( kosto inisial - balor residual )
Ehèmpel
Kompania D tin un mashin ku por produsí 200.000 artíkulo durante su bida ekonómiko. A kumpra e mashin pa fl. 50.000,- i esaki tin un balor residual di fl. 10.000,- E produkshon den e promé kuater añanan ta lo siguiente:
E montante total ku mester depresiá ta: 50.000 - 10.000 = 40.000


text:
Skateboard
Skateboard ta un planki ku kuater wil, ku ta wordu husa pa e deporte di skate. Tin diferente tipo di skateboard. Un skateboard ta konsisti di e sigiente piesanan;
Deck E deck ta e planki di e skateboard. Esaki ta traha di diferente lag di palu i tin bia tambe di fiber.
Griptape Griptape ta un tipo di schuurpapier kual ta soru pa e parti ariba di e deck no slip. Mayoria bia esaki ta kolo pretu pero ta eksisti tambe griptape di diferente kolo.
Trucks Un skateboard tin dos trucks, esakinan ta e partinan di metal ku e wilnan ta pega na dje. Nan ta soru ku e skateboard por stur.
Wil Un skateboard tin kuater wil pa e kore riba dje.
Bearing Esakinan ta bai entre e wil ku e trucks. Nan funshon ta pa redusi e frikshon entre e as di e truck i e wil ora e ta drai.


text:
Idioma
Un idioma ta un set dinamico di simbolo di comunicacion sea visual, auditorio of di tacto, conhunto cu e elementonan cu ta manipula nan. Idioma tambe por referi na e uzo di tal sistemanan como un fenomeno general. Idioma ta wordo considera pa ta un modo di comunicacion exclusivamente humano; aunke animal tambe ta hasi uzo di sistemanan comunicativo basta sofistica, niun di e modonan aki ta conosi pa hasi uzo di tur e caracteristicanan cu e lingüistanan ta uza pa defini un idioma.
Klik abou pa wak un lista di artíkulo relevante.


text:
Persona natural
Un persona natural ta pa definishon un hende di karni i wesu, ku un identidat(nòmber i fam), orígen(sea konosí òf nò), lugá i fecha di nasementu, sekso i nashonalidat. E persona en kuestion tin un akto di nasementu i ta wòrdu inskribí den registro sivil. E término persona natural no ta referí na un entidat biológiko pero unu hurídiko.
Un persona natural tambe tin derecho i obligashonnan. Pero no ta tur persona natural tin e mesun derechi i obligashon. Por ehèmpel: personanan menor di edat no por hasi tur kos ku esnan mayor di edat por hasi, personanan no residente tampoko no tin e mesun derecho i obligashonnan ku un suidadano di e pais.


text:
Nevada
Nevada ta un estado situa den e region west i suitwest di e Estadonan Uni di Merka. Nevada tambe ta un parti di e Estadonan Montañoso. E kapital ta Carson City anto e siudad di mas grandu ta Las Vegas. E estado su bijnaam ta e Estado di Plata (Silver State), dor di e kantidat grandi di deposito di Plata ku a wordu diskubri i ta wordu mina aya. "Estado di Sagebush" (Sagebush State) anto "E estado nasi na Batalla" " (Battle Born State) ta su nombernan alternativo. Na 1864, Nevada a bira e di 36 estado pa drenta e union, anto e frase and the phrase Battle Born riba e bandera di e estado ta mustra e esado su drentamentu na e banda di e union durante e Guera Sivil Merikano.


text:
Velocidad halto y alcohol no ta mezcla!
ORANJESTAD (AAN): Te ainda e investigacion na e lugar mes no a termina, pero for di testigonan cu tabata cu e victima di e accidente fatal, por a compronde cu e tabatin drinks aden y cu nan tabata “spin” na altura di Wendy’s Palm Beach y cu e tabata biniendo hopi duro ora el a perde control.
E hoben John Mejia ta den flor di su hubentud, apenas algun aña cu el a caba Maria College y ya el a perde su bida den un desgracia pisa Diabierna marduga.
E tabata su so den auto pero den compania di algun amigo, nan tabata direccion Lekker Bar & Restaurant na Noord.
E hecho cu su siguiente mainta ta dia di trabao obviamente no a pisa mucho den su evaluacion pa sigui “rek” e trip un poco mas awe diahuebs. E auto tabata bayendo riba un velocidad asina halto, cu el a dal, bay halto, bolter y cay back riba su 4 wielnan. Testigonan a conta cu e motor a hasta pega candela un rato.
Un auto cu tabata biniendo tras di e vehiculo a conta cu el a mira con e auto a bay halto, mes halto cu e palo di luz y bin abou back tur na candela. E no a mira pustamento, pero si a sigura cu e auto tabata bayendo duro.
Es mas, e amigonan a admiti cu tabatin “spinmento” un rato prome pero cu na momento di e desgracia no tabatin ningun pustamento.
Hecho ta cu e sucedido lamentable aki awor lo mester sirbi como un les hopi duro pa tur e amigonan cu ta apoya e tipo di weganan extremo cu auto, specialmente e grupo di auto cu stuurwiel na man drechi. E prijs cu bo ta paga ta bo bida, y e tristeza cu e tipo di casonan asina aki ta laga atras hamas por hustifica e draaimento di auto, kima taira y pusta riba caminda publico.


text:
Vincent van Gogh
Vincent Willem van Gogh miho conoci como Vincent van Gogh,tabata un pintor Hulandes. El a nace dia 30 di maart 1853 y a fayece 29 di juli 1890.
E no tawata masha conoci den su bida. Durante su bida el a logra bende algun pintura so. Sinembargo,su fama a crece despues di su morto. Awendia e ta un di e pintornan mas conoci den historia y un bon contribuido den arte moderno.
Van Gogh a cuminsa pinta cu su binti aña. Un di su miho trabou tawata haci dos aña prome cu su morto. El a haci mas cu 2.000 obra di arte. Mas o menos 900 tawata pintura y 1.100 tawata pinta y gesketch. Asina mes, su trabou di arte tawatin masha influencia den arte di Modernismo despues di dje. Awe un cantidad di obra cu el a haci ta distribui mundialmente den museonan of ta na benta na prijs hopi halto.
Despues cu e no a logra haya trabou, el a dicidi di bira un artista. El a biba na Paris hunto cu su ruman, Theo, cu tawata un comerciante di arte y a conoce hopi artista famoso cu a yud'e y influenci'e. Durante su bida el a skirbi hopi carta pa su ruman y Theo tawata warda nan. Den un di su carta e ta papia tocante su sentimentonan fuerte pa bida y arte.
El a muda pa e ciudad Arles y a biba cu un otro artista,Paul Gauguin. Nan dos semper tawata discuti cu otro y poco despues Vincent a corta su parti horea y mand'e pa un prostituta. Su problema mental a bira asina serio cu nan a mand'e na un instituto. Diesocho luna despues el a coy un pistol y mata su mes y muri dos dia despues. Theo tawata masha trastorna di e morto di su ruman. El a bira asina malo cu el a muri seis luna despues.
Bida[editá | edit source]
Vincent van Gogh a nace na Groot-Zundert, Hulanda. E tawata yiu di un pasto y nan a cri'e rond di un famia masha religioso. Vincent tawata masha emocional y no tawata confia den su mes. Entre aña 1860 pa 1880 finalmente a dicidi di bira artista den pintamento. E tawatin dos romance tristo. El traha tambe sin exito den un boekhandel, como bendedo di arte y predicado. El a keda na Belgie unda el a predica pa studia arte. Un di su trabounan ta tristo, fuerte y un di su pintura conoci ta "the Potato Eaters" pinta na 1885. Na e aña ey, van Gogh a bay Antwerp unda el a haya e trabounan di Rubens y a cumpra hopi prints Hapones.
Na 1886 el a bay Paris pa compaña su ruman, Theo, cu tawata manager di un galeria yama 'Goupil's'. Na Paris el studia cu Cormon. E tambe a conoce Pissarro, Monet, y Gauguin. Esakinan a yuda e colo di su pintura pa briy'e y pinta den slagen cortico cu e penseel. Su temperamento nervioso a hacie un compañero dificil y discusion tur anochi combina cu pintura tur dia a hacie malo di salud. El a dicidi di bay zuid na Arles unda el a spera su amigonan lo compañ'e y yud'e busca un scol di arte. Na final di aña 1888, Gaugin a laga Arles. Van Gogh a sigui cu un mashin di feita, pero Gauguin a par'e. Van Gogh a corta e lobulo di su horea.
Despues di esey, van Gogh a cuminsa haya ataka di locura y nan a mand'e na un institucion psikiatrico na Saint-Remy pa tratamento medico.
Den mei di 1890 su salud mental a mehora y el a bay biba na Auvers-sur-Oise. Dr. Gachet tawata wak p'e cautelosamente. Sinembargo, dos luna despues riba dia 27 di juli, a hay'e morto. Theo,cu tabata cu Van Gogh prome cu el a muri a informa cu su ultimo palabranan tawata "La tristese durera toujours", cu kiermen "E tristesa lo dura pa semper" na Frances. Durante su corto carera el a bende solamente un pintura. Van Gogh su pinturnan bunita a bende nan den menos di tres aña. E mama di Van Gogh a tira tur su pinturanan afo durante cu e tawata na bida y hasta tambe despues di su morto. Pero el a biba suficiente tempo pa wak su yiu bira un pintor famoso rond mundo.
Link externo[editá | edit source]


text:
All Politics & Papiamentu Articles
- ‘Akseptabel’ no ta ‘igual’
- Atakando korupshon riba skala mundial
- AWOR T’E ORA: PA HASI KIKO??
- “Estado”, e siudadano B.E.S. i e relashon nobo ku Hulanda
- ‘Nò’ ta Independensia, rumbo Chavez
- ‘WolBES’, lei básiko nobo pa Boneiru, Saba ku Statia
- Chavez heredero di fidel?
- CHAVEZ NO TA LOKO
- DIALOGO POLITIKO, un mester den demokrasia
- E bèrdat manera nos ta miré
- E pakete ku nos gobièrnu a negoshá ku e otro partnernan den Reino.
- ELEKSHON PRESIDENSIAL
- Hulanda ku su ‘spin-doctors’
- Independensha òf integrashon
- Independensia?
- INTEGRÁ, INDEPENDISÁ I IDENTIDAT
- KABES DI UN RATON ÒF RABU DI UN LEON?
- KARTA HABRÍ NA TUR SOSHALISTA ANTIANO
- Karta habrí na tur nos soshalistanan antiano
- KÒRSOU LO NO BIRA UN ‘PAIS’
- KI DIA NOS LO TIN UN GOBIÈRNU PA ESNAN KU TA SUFRI??
- Kiko ta e ‘térser movimiento’
- KOBARDIA DI UPB & HIPOKRISIA DI PDB
- Libertat ekonómiko
- Lo bo kier ta leader òf miembro di un partido trahando a base di e siguiente prinsipionan?
- Monumento pa rekonsiliashon
- Odio komo arma politiko
- Polítika Integral
- Pueblo no tin direkshon
- Relashon entre partnernan den Reino
- Relashonnan moderno den Reino Un di interes mutuo
- Si no por kambia mente di hulanda, lo no tin igualdat den Boneiru nobo
- Stòp di ziku, tur hende riku!
- SUPERVISHON
- TEMPU PA SKOHE
- Tempu pa un kambio di kurason


text:
Weganan Olimpico den cifra
- Details
- Parent Category: Noticia
- Created on Thursday, 12 July 2012 11:51
Aruba, 12 juli 2012. For di e 10.490 atletanan cu ta bayendo London pa competi, te na e 20.000 periodistanan cu lo cubri e Weganan cu ta cuminsa 27 di juli, e Weganan Olimpico di 2012 ta ofrece un sin fin di cifra y estadistica.
• 11 miyon ticket pa eventonan Olimpico y Paralimpico, di cua 75 porciento lo wordo bendi na publico Ingles. Sponsornan, oficialnan y broadcasters por cumpra 13 porciento di e ticketnan, mientras cu e 12 porciento restante ta na benta a
traves di Comitenan Olimpico Nacional den nan respectivo paisnan.
• $14.5 biyon dollar a wordo inverti na organizacion di e weganan. Esaki ta casi cuater biaha mas di loke a calcula na momento cu na 2005 London a pidi pa ta sede di e weganan. E presupuesto original pa seguridad y pa e ceremonianan di apertura y clausura a wordo redobla. Seguridad awor ta costa alrededor £553 miyon, y e ceremonianan tin un presupuesto di £81 miyon.
• 10.490 atleta lo competi den 26 deporte Olimpico den un total di 302 evento di medaya. Nan lo wordo someti na 5.000 prueba anti-doping. Alrededor di 4.200 atleta Paralimpico ta participa den 503 evento pa medaya, den 20 diferente deporte.
• 1 miyon pida di equipo deportivo: 26.400 bala di tennis, 600 bala di basketball y 6.000 target pa e deporte di tiro con arco a wordo cumpra pa e Weganan.
• No menos cu 150.000 condom lo wordo parti den e Villa Olimpico di atletanan.
• 34 instalacion reparti den Gran Bretania, incluyendo nuebe den e Olympic Park den e parti oost di London. E stadion Olimpico, den curazon di e parke, a tuma tres aña pa construi y a usa 10.000 tonelada di staal. E instalacionnan deportivo ta conta cu 10.000 wc temporal – “suficiente pa duna servicio na henter e poblacion di e isla Malta”, organizadornan ta bisa.
• Dos miyon hende lo bishita London pa e Weganan, Minister pa e Weganan Olimpico, Hugh Robertson, ta bisa. Expectadornan lo hasi alrededor di 20 miyon biahe den e sistema di transporte publico di London, incluyendo 3 miyon riba e dia mas ocupa.
• 14 miyon cuminda lo wordo sirbi durante e weganan, usando 25.000 kipashi, 100 tonelada di carni, 75.000 liter di lechi y 330 tonelada di fruta y berdura.
• 46.000 trahador di construccion a traha e Olympic Park y Olympic Village, mientras cu e weganan mes a envolve un forza laboral total di 200.000 trahador, incluyendo 100.000 contratista y 70.000 voluntario.
• 12.875 kilometer (8.000 miya) ta e ruta pa e relevo di e antorcha. E candela Olimpico ta biahando full rond di Gran Bretania durante dies siman, biahando alrededor di 177 miya pa dia.
• 70 carne, 12 cabay, 3 baca, 2 cabrito, 10 galiña y 3 cacho. Henter un boerderij lo forma parti di e ceremonia di apertura, ora cu e stadion Olimpico lo wordo transforma den un pueblo idilico Ingles.


text:
Digicel Ta Felisitá Ámbos Reina Di Tumba
KRALENDIJK -- Resientemente Digicel, komo patrosinadó ‘Platinum’ a uni ku demas patrosinador di festival di Tumba pa selebrá koronashon di Reina di Tumba Marjan Offerman i tambe Reina di Tumba Hubenil, Joenny Molina.
WILLEMSTAD -- E aña aki meskos ku aña pasá, nivel máksimo di zonido permití durante tur marcha di Karnaval ta 90dB.
WILLEMSTAD -- Manera ku ya kaba ta bon konosí, den luna di Mei próksimo Kòrsou lo konosé su promé konsierto di género musikal latino ofresiendo un line-up impreshonante di artistanan ku lo ta huntu riba un solo tarima, inkluyendo Olga Tañon, Gilberto Santa Rosa i muchu mas.
Kòrsou Presente Na Feria Di Buseo ‘Duikvaker’
WILLEMSTAD (CTB) -- Resientemente Ofisina di Turismo di Kòrsou (CTB) huntu ku diferente partner a partisipá na e feria ‘Duikvaker’ kual ta dediká na buseo i snòrkel.
Manda Un Sunchi Abo Tambe I Yuda Digicel Rekoudá Fondo Pa Hospice Arco Cavent Curaçao
WILLEMSTAD -- Preparando pa dia di San Valentino Digicel ta lansa un kampaña riba Social Media yamá #DigicelKiss.
WILLEMSTAD -- Marriott Curaçao su Emerald Casino ta klá pa selebrá Dia di San Valentino ku tur su klientenan.
Ta Partidonan PAIS, PS, PNP I Esun Ku A Horta Asiento Di PAR A Kita Gumbs For Di Trabou Na November 2013
WILLEMSTAD (MFK) -- For di dia ku hues a dikta sentensia den e kaso di e ex-hefe di Veiligheidsdienst Curaçao (VDC, ántes VNA) kontra di gobièrnu di Kòrsou riba 2 di febrüari último, polítikonan manera Alex Rosaria di partido Pais, Zita Jesus-Leito di PAR i Omayra Leeflang (ex-PAR) no a pèrdè pa gana i a sali turtur afo pa saka delaster gota di juice polítiko ku nan por saka for di e asuntu aki.
WILLEMSTAD (CTB) -- Despues ku na desèmber 2014 a anunsiá ofisialmente e proyekto Desaroyo Kosta Marie Pampoen mediante desvelo di un bòrchi ku deskripshon di e proyekto, awor a tuma lugá otro paso importante mas kual ta firmamentu di e kontrato di maneho di ehekushon di e proyekto.
Diskurso Na Okashon 44 Aña Di Partido MAN
WILLEMSTAD (MAN) -- Invitadonan i MANistanan bonochi.
Tur Mucha Ku A Partisipá Den Marcha Hubenil Djadumingu Último A Disfrutá Di Un Slais Di Pizza Na Final Di E Marcha
WILLEMSTAD -- Tabata djadumingu último ku Kòrsou kompletu por a disfrutá di un Marcha Hubenil riku na kreatividat, koló i goso.
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
No ta acepta racismo den parke
Parke Nacional Arikok ta reacciona:
ORANJESTAD (AAN): “Nos no ta acepta e tipo di actitud asina. Racismo no ta algo cu nos ta tolera”, asina Diego Marquez MSc, director di Parke Nacional Arikok a duna di conoce.
E ta referi na un articulo cu a sali ayera, den cual un of mas persona a manda pa corant acusando gerencia di e park di lo a tuma “un Chines” cu ta gana hopi placa sin haci nada.
Drs. Greg Peterson, den su calidad di Presidente di e Hunta di Supervision a sigura cu e articulo aki no ta cuadra cu berdad. E persona cu nan ta considera “Chines” ta un persona local di San Nicolas, educa na nivel “Masters Degree” y cu tabata traha na Valero. E ta encarga cu operacion di e parke y cu gran exito.
“E remarkenan racista den e articulo no ta solamente inaceptabel pa Parke Nacional Arikok pero mi ta sigur cu e ta inaceptabel pa henter nos pais, pa por haci e tipo di remarkenan asina. Mi ta condena e cos aki energicamente, e falta di etica y moralidad pa nos conciudadanonan”, di acuerdo cu Drs. Greg Peterson.
El a añadi cu “ora nos papia di stranheronan, nos ta papia tambe di nos turistanan cu ta percura pa mas di 70% di nos economia. Ta bon pa tene masha bon cuenta ken nos ta insultando!”
Parke Nacional Arikok ta pidi disculpa na henter comunidad Chines residencia riba nos isla, pa e forma con un persona ta haci remarkenan asina. Di berdad cu esaki no ta e sistema con nos ta atende cu e asuntonan aki na Aruba. “Pa colmo, como un persona cu a nace na San Nicolas, mi conoce famia Lee for di tempo cu nan tabatin nan negoshi den caya grandi di San Nicolas. Ta un famia bon conoci, bon studia y bon prepara pa sigui traha y lucha pa bienestar di nos isla”, segun Drs. Greg Peterson a splica.
Di otro banda, Diego Marquez, como director di e fundacion a sigui splica cu “Nos ta riba un bon caminda, trahadonan ta hopi mas trankil y contento cu e desaroyonan den nos parke”. E ta convenci cu mayoria di e empleadonan no ta para tras di e articulo aki y sa tambe cu e contenido no ta cuadra cu realidad.
Parke Nacional Arikok ta trahando duro pa por sigui desaroya nos flora y fauna, sigui cuida nos bestianan y conserva cuebanan y areanan den cual ta rico na historia. Pa por logra esaki ta depende di profesionalnan y empleadonan dedica, cu amor y pasion pa e trabou dificil aki. “Pa sali y insulta otro colega cu frasenan di racismo no ta algo tolerabel aki den y ta masha di lamenta”, asina e director di e fundacion a termina bisando.
Parke Nacional Arikok ta existi desde aña 2001, ta maneha 34 km2 di tereno, tin 48 empleado den servicio y ta conta cu miles di bishitante anualmente, tanto local como nos turistanan. Mayoria ta opina despues cu Parke Nacional Arikok tin hopi di ofrece, ta opera profesionalmente y ta comparabel na nivel di cualkier park conoci na otro parti di mundo.


text:
Naturalesa
Naturalesa, den e esensia mas grandi, ta ekivalente na e Mundu Natural, e Mundu Físiko, of e Mundu Material. "Naturalesa" ta referí na e fenomeno di e mundu físiko, anto tambe na bida en general. E ta varia di skala di e nivel Supatómiko pa e nivel Kosmikó. E palabra naturalesa ta derivá for di e palabra Latino "natura", of "kalidatnan esensial",ku den tempunan antiguo tabata nifiká literalmente "duna lus". Natura tabata un tradukshon di e palabra griego "physis" (φύσις), ku originalmente tabata relashona ku e karakter intrínsiko di matanan, bestianan i otro kosnan ku ta desaroyá riba nan mes. E konsepto di naturalesa tur na tur, e universo fisikó, ta un di e diferente eskpanshonnan di e noshon original; e a kuminsa komo un par di aplikashonnan di e palabra φύσις dor di filósofonan pre-Sokrátiko i a haña mas influensia sigun tempu a progresá. Entre e varios usonan den e mundu di awendia, "naturalesa" por referí na e relmo general di varios tipo di animalnan i den algun kaso na e prosesonan asosiá ku ophetonan inanimá manera tiponan particular di fenómenonan ku ta eksisti riba nan mes, manera e wèr anto e geologia di mundu, anto e materia anto e energia di kua tur e kosnan aki ta kompone di dje. E ta wordu tumá pa nifiká "Ambiente Natural" of wildernis i animalnan wild, piedranan, mondinan, playanan, anto in general e kosnan nu no a wordu altera substansiabelmente dor di e ser humano, of ku tei dor di intervenshon humano. Por ehemplo, objetonan manafakturá anto e interakshon humano no ta wordu konsidera komo parti di naturalesa, of nan ta wordu kualifiká komo, por ehemplo "Naturalesa humano". Esaki ta un konsepto mas tradishonal di kosnan natural ku te ahindo por wordu haña awedia ta implika un distinshon entre e natural i e artifisial, e artifisial ta wordu konsidera di ta e kos ku a wordu traha dor di e konsenshi humano. Dependiendo di e konteksto partikular, e termino "natural" tambe por wòrdu distinguí for di lo innatural, lo sobrenatural, i lo artifisial.
Kontenido
- 1 Mundu
- 2 Atmosfera, Klima i Wèr
- 3 Awa riba tera
- 4 Ekosystemanan
- 5 Bida
- 6 Interrelashon Humano
- 7 Materia i Energia
- 8 Pafó di Mundu
- 9 Linknan Eksterno
Mundu[editá | edit source]
Artikulo prinsipal: Mundu, i Geología
Mundu ta e úniko planeta ku ta konosí di ta kontené bida, anto su karakterístikanan natural ta suheto di varios estudionan sientífiko. Den nos sistema solar, e ta e di tres planeta for di solo; e ta e planeta tereste mas grandi i e planeta di sinku mas grandi na tur. Su karakterístikanan klimátiko mas prominente ta su dos regionan polar, dos region temperá relativamente chiki anto un parti grandi tropiko pa subtropiko. Presipitashon ta vario hopi entre e lokashonan, di varios meter di awa pa aña te ku menos ku un milimetro. 71 prshento di e superfisio di mundu ta kubri dor di lamanan salu. E restante ta kubri dor di kontinentenan i islanan, mayoria di dje na e hemisferio nort. E mundu Earth has a evolushoná dor di prosesonan geologiko i biologiko ku a laga trasonan di e kondishonan original. E parti pafo ta dividi entre varios platonan tektoniko moviendo, ku a kambia relativamente lihe varios biaha. E interior ta keda aktivo, ku un lag diki di mantel den estado likido anto un sentro di heru puro ku ta genera un felt magnetiko. E kondishonnan atmosferiko a wordu altera signifikamente dor di sernan bibante, ku a traha un balansa ekologiko ku a stabilisa e kondishonnan di e planeta. Aunke tin variashonnan regional den klima dor di latitudo i otro faktornan geológiko, e klima promedio di mundu ta basta stabil durante periodonan interglasial,anto variashonan di un grado of dos den temperatura global tabatatin histórikamente gran efekto riba e balansa ekológiko i e geografia aktual di mundu.
Geologia[editá | edit source]
Geologia ta e siensia i estudio di e materia solido i likido ku ta konstitui mundu. E felt di geologia ta enkompasa e estudio di su komposishon, struktura, propiedatnan fisiko, dinamiko, anto historia di e materialnan di mundu, anto e prodeso den kua nan ta wordu formá, mové i kambiá. E felt aki ta un disiplina akademiko mayor, anto e ta importante pa e ekstakshon di mineralnan anto hydrokarbon, konosementu di mitigashon anto peligernan natural, un par di feltnan di enignier ano akontesementu di klimanan i ambientenan di pasado.
Evolushon Geologiko[editá | edit source]
E geologia di un area ta evolushoná ora tempu pasa komo depositonan di piedra ta wordu depositá i pone anto prosesonan deformashonal ta kambia nan lokashonan. Piedranan ta depositá primeramente dor di deposito riba e superfisie of entre e otro piedranan abou di dje. Depositashon por okuri ora lagnan di sedimento kai riba e superfisio di mundu anto lithifiká depues den piedra sedimentario, of ora material volkaniko manera as di volkan of lava, ta kubri e superfisio. Introusonan Ingenouso manera batholithikonan, laccolithsonan, dijknan, and silonan, ta wordu pushá ariba den e piedra riba dje anto nan ta kristalisá ora nan penetra. Despues di e sekuensia inishal di piedranan ku a wordu depositá, e piedra ta wordu deforma of metamorfosá. Deformashon ta okuri tipikamente dor di e kitamentu horizontal, of e moveshon di banda pa banda. E regimonan struktural aki ta relashoná en grande pa konvirgi, divirgu anto transforma na e fronteranan, respektivamente entre platonan tektoniko.
Perspektivo Historiko[editá | edit source]
Mundu ta estima ku a wordu forma 4.54 bion aña pasá for di e nebula di solo, huntu ku e solo i e otro planetanan. E luna a wordu forma kasi 20 mion aña despues. Initialmente di smelt, e lag eksterno di e planeta a fria, resultando den kun làg solido. Gasmentu i aktividat volkaniko a produsi un atmosfera primordial. Vapor di awa ku a kondensa, mayoria of tur di dje a bini for di eis ku a wordu trese dor di kometa, a produsi oceanonan anto otro kaminda di awa. E kemestria hopi energetiko aki ta wordu kere ku a produsi un molekula mes replikante ront di 4 bion aña pasá.
Kontinentenan a forma, anto despues nan a parti atrobe anto a reforma den un proseso den kua e superfisio di mundu a kambia durante mion di aña, okashonalmente trahado un superkontinente. Ront di 750 mion aña pasá, e prome superkontinente konosi Rodinia, a kuminsa kibra. E kontinentenan despues a rekombina pa forma Pannotia ku a kibra tambe anto mas o menos 540 mion aña pasá finalmente a forma esun di Pangaea, ku a kibra mas o menos 180 mion aña pasá
Tin evidensia signifikante ku tabata tin glasiashon global severo durante e era Neoproterozoiko durante kua henter e planeta a wordu kubri dor di un kapa di sneu. E hypothesis aki ta wordu yama "Mundu Sneubal", anto e ta di interes partikular komo e ta presidi e Eksploshon di Cambrian den kua bida multiselular a kuminsá, ront di 530–540 mion aña pasá.[16]
For di e eksploshon di Cambrian tabata tin sinku ekstinshon grandi defení. E delaster unu a okuri 65 mion aña pasá, ora un meteorita a dal nos planeta anto a kuminsa ku e ekstinshon di e dinosourionan no-aviano anto otro reptilonan grandi. Pero a spar animalnan chiki manera mamiferonan ku tabata parse djaka. Durante e siguiente 65 mion aña bida mamifero a diversifika.
Un par di mion aña pasá, un espesie di makaku afrikano a haña e abilidat di para riba dos pia. E advento siguiente di bida humano, anto e desaroyo di agrikultura i otro sivilisashon a laga humanonan pa afekta e planeta mas tantu ku tur otro espesia di bestria, afektiendo komo e naturalesa anto e kantidat di organismonan ku e klima global. Pa komparashon, e katastrope di oksigeno, produsí pa e kresenentu di lima durante e periodo sideriko, tabatatin mester di 300 mion aña pa kulmina.
E era presente ta wordu klasifika komo un evento di ekstinshon, e ekstinshon di Holoceno, esun mas lihe ku a heri pasa. Un par, manera E. O. Wilson di Universidat di Harvard, ta bisa ku e destukshon di e biosfera dor di humanonan por kousa mitar di tur bida na tera pa muri den e siguiente 100 añanan. E ekstento di e evento di ekstinshon aki te ahinda ta wordu diskuti i kalkula dor di biologonan.
Atmosfera, Klima i Wèr[editá | edit source]
Artikulo prisipal, Wèr, Klima, Atmosfera di mundu
E atmósfera di mundu ta hunga un papel importante den e sostenementu di e ekosistema di mundu. E lag fini di gasnan ku ta kubri mundu ta wantá na su luga dor di gravedat. Airu seku ta konsistí di 78% nitrógeno, 21% oksigeno, 1% argon anto otro gasnan inerto, dióksido di karbon,, etc; pero airu tambe ta kontene un montante variabel di vapor di awa. E preshon atmosferika tin un haltura di eksala di mas o menos 8 kilometro na e superfisio di mundu.
E kapa di ozono di mundu ta hunga un rol importante, bahando e katidat di rayonan ultravioleta ku ta penetra e atmosfera. Komo ADN ta daña hopi lihe dor di e rayonan aki, e ta sirbi komo un protektor di bida. E atmósfera tambe ta retene kayente, asina redusiendo e extremonan den temperatura.
Wèr terestral ta okuri den e parti mas abou di e atmosfera, anto ta sirbi komo un systema konvektivo pa redistibui kayente. Stromingennan di Laman ta un otro faktor importante den determinando e klima, partikulaemente e sirkulashonan thermiko grandu ku ta distibui kayente for di e equator na e regionan polar. E korientenan aki ta yuda modera e diferensianan den temperatura entre zomer ku winter den e zonanan temeprado. Tambe, sin e redistribushon aki e areanan tropiko lo ta hopi mas kayente, anto e regionan polar hopi mas friu.
Wèr por tin effektonan benifisial komo ku ta hasi daño. Ekstremonan den wèr manera warwaru of orkan, por gasta hopi energia den nan patnan, anto produsi devastashon. Vegetasgon di e superfisio ta haña un dependensia riba e variashon periodikal di e seizoenan, anto un par di kabio chikitu durante solamente un par di aña por tin un effekto dramatiko riba e vegetashon komo e bestianan ku tin mester di dje pa nan kuminda.
E klima planetario ta midi den terminonan mas largu ku e wér pa sigui sierto trentnan. Hopi faktornan ta konosi pa influensia e klima, inluiendo korientenan oceaniko, e albedo di e superfisio, gasnan di broeikas, variashonann den luminosidat di solo, anto kambionan den e planeta su orbito. basá riba e rekortnan historiko, e mundu ta konosi pa a bai dor di varios kambionan klimatikon den e pasado, inkluiendo Eranan di Eis.
E klima di un region ta depende riba un number di faktornan, espesialmente e latituda. Un banda latidudal riba e superfisio ku attributanan similar ta forma un region klimatiko. E number di e regionan ei, for di e regionan tropikal na e equator te ku e regionan polar den e polonan ekstemo di nort i sur. Wèr tambe ta influensia dor si e seizoenan ku ta un resultado di e echo ku mundu su aksis ta leun un tiki for di e plano orbitual. Kemèn, na un tempu durante zomer of winter, un parti di e planeta ta mas eksposá na e rayonan di solo. E eksposishon aki ta alterna ora e mundu ta drei den su orbito. Na un tempu, un ta nada na kua seizon e hemisferionan di nort i sur semper ta eksperensia seizonan kontrali.
Wèr ta un systema kaotiko ku ta modifá lihe dor di kambionan chiki den e medio ambiente, kemen voorspelling presies ta limita awendia pa solamente un par di dia. Tur na tur dos kos ta pasando ront mundu awendia: (1) e averahe di temperatura ta aumentando; anto e klimanan regional ta bezig ta kambia.
Awa riba tera[editá | edit source]
Artikulo prinsipal, Awa
Awa ta un sustansia kímiko ku ta kompone di hidrogeno i oksigeno anto ta vital pa tur forma konosi di bida Na uso typical awa ta referí solamente na su forma likidó, pero e substansia tambe tin un estado solido, eis, anto gaseoso, bapor di awa of stom. Awa ta kubri 71% di e superfisie di Mundu. Riba tera, e ta wòrdu hañá prinsipalmente den e oceanonan anto otro kurpanan grandi di awa, ku 1.6% di dje abou den suela anto 0.001% di dje den nos airu komo bapor, nubianan (formá dor di partikulonan solido od líkido suspendí den airu) anto komo persipitashon. Oceanonan ta tene 97% di e awa riba nos superfisio, glesjernan anto kapanan di eis polar 2.4%, anto otro kurpanan manera riunan, lagonan i pontnan 0.6%. Adishonalmente un kantidat minuto ta kontene den kurpanan biológiko anto produktonan manafaktura.
Oceanonan[editá | edit source]
Artikulo prinsipal, Oceano
Un oséano ta e kurpa di awa mayor di awa salu, anto un komonente prinsipal den e hydrosfera. Aproksimadamente 71% di e superfisie di mundu (un area di mas o menos 361 mion kilometro kuadrado) ta kubri dor di oceanonan, un kurpa kontinuoso ku ta dividí un par di oséanonan prinsipal si lamannan mas chikitu. Mas ku mitar di e area aki ta mas ku 3.000 meter profundo. Salinidat averahe ta ront di 35 ppt (3.5%) anto kasi tur awa salu ta entre 30 i 28 ppt. Aunke tin areanan konosi komo lamanan sepera, e awanan aki ta komprimi un oceanonan global i kontinuoso ku interkambio liber entre su pratinan ta fundamental pa oceanografia.
E divishonan oseániko mayor ta definí dor di e kontinentenan anto varios archipelagonan, anto otro kriteria: e divishonan aki ta (den grandesa asendio), e Oséano Pasifiko, e Oséano Atlántiko, e Oséano Indiko, e Oceano sur anto e Oceano Arktiko. Regionan mas chikitu di e oceanonan ta yama laman, golfo, baija anto otro nomber. Tambe tin lagonan salu ku ta kurpanan mas chikitu sera for di e lamanan prinsipal. Dos ehèmpel notabel ta e Laman Aral i e Laman salu Grandi.
Lagonan[editá | edit source]
Artikulo prinsipal, Lago
Un lago (for di Latino lacus) ta un fetura natural (of fetura phisiko), un korpa di likido riba e superfisio di un planeta ku ta lokalisa bou di un basino (ku no ta global) anto ta move masha poko poke si e move mes. Riba tera, un kurpa di awa ta konsidera un lago ora e ta paden di tera, no parti di un oceano, mas profundo ku un pont anto e ta wordu duna awa dor di un riu.
E úniko planeta otro ku tera ku tin lago ta Titan, ku tin lagonan di ethano, i probablemente meskla ku methano. E no ta konosi di Titan su lagonan ta wordu duna su likido for di riunan, perso riba su superfisio tin varios sobranan di riu. Lagonan natural riba tera ta generalmente wordu haña den areanan montañoso zonanan di rift, anto areanan ku glasiashon resien of den pasado. Otro lagonan ta wordu haña den basinan endoreiniko of banda di e kursonan di riunan bieu Na sierto parti di mundu, tin hopi lago dor di basinan di awa kaotiko kedá atras for di e delaster siglo di hielo. Tur lago ta temporal over di tempunan geologiko, pasobra nan lo yena poko poko ku sedimento of basha over den e basino ku ta kontene nan.
Pontnan[editá | edit source]
Artikulo prinsipal, Pont
Un pont ta un kurpa di awa pará, natural komo traha dor di hende, ku ta normalmente mas chikitu ku un lago. Un variedat grandu di kurpanan traha ku forsa humano ta klasifika komo pontnan, inkluiendo yardinan di awa diseña pa ornementashon,pontnan di piská diseña pa brui piská, anto pontnan solar diseña pa warda energia solar. Pontnan i lagonan ta distingi for di beeknan dor di nan velosidat di korienten. Aunke korientenan di beeknan por wordu oberva fasilmente, pontnan i lagonan tin mikro-koriente dirigi ku un systema thermiko anto bientu modera. E kosnan aki ta distingui un pont for di otro terenonan akuatiko manera poelnan di beek anto di tidio.
Riunan[editá | edit source]
Artikulo prinsipal, Riu
Un riu ta un kurso di awa natural, normalmente di awa dushi, ku ta laba bai drenta un oceano, un lago, un laman of un otro riu. Den un par di kaso un riu ta simplementa drenta tera of ta seka kompletamente prome ku e yega un otro kurpa di awa. Riunan chikitu por tin hopi nomber dependiente riba nan luga manera beek ku roi; no tin un regla general ku ta defini kiko por wordu yama un riu. Hopi riunan chikitu ta spesifiko pa e lokashon geografiko; un ehemplo ta Burn na eskosia kaminda un riu ta bisa pa ta mas grandi ku un beek pero esaki no tur biaha ta konta dor di e systema vag di e lenga. Un riu ta parti di e siklo hidrológiko. Awa den un riu ta generalmenta kolekta for di persipitashon dor di fangumentu di superfisio, rekargo di awa den tera, anto posnan, anto e losmentu di awa warde den eis natural anto paknan di sneu (glesjernan).
Beeknan[editá | edit source]
Artikulo prinsipal, Beek
Un beek of stróm ta un kurpa di awa ku un koriente, konfidi den un plano anto bankonan di koriente. Na Merka un beek ta klasifika komo un kurso di awa mas chikitu di 18 meter di hancura. Beeknan ta conduitonan importante di e syklo di awa, instomentonan den awa di tera ta rekarga anto nan ta sirbi komo un koredor pa migrashon di piská i otro animalnan. E habitad biologiko den e visinidat emidiante di e beek yama e zona ripario. Den e ekstinshon di Holoceno ku ta pasando aworaki beeknan ta un koredor importante pa konekta habitadnan fragmentá anto asina konserviendo biodiversidat. E estudio di beeknan i kursonan di awa in general ta yama hydrologia di superfisio anto ta un parti esensial di geografia ambiental.
Ekosystemanan[editá | edit source]
Artíkulo prinsipal, Medio Ambiente, Ekologia
Ekosistemanan ta komponé dor di un variedat di komponentenan ábiotiko i biótiko ku ta funshoná den un manera interrelashoná. E struktura i komposishon ta ser determiná dor di varios faktornan ambiental ku tambe ta interrelashoná. Variashonnan den e faktornan akí lo inisiá modifikashonan dinámiko na e ekosistema. Un par di e komponentenan mas importante ta: tera, atmósfera, radiashon di solo, awa i organismonan bibu.
Sentral na e ekosistema ta e idea ku organismonan bibu ta interaktuá ku kada otro elemento di nan ambiente lokal. Eugene Odum, un fundadó di ekologia a bisa: "Kualke unito ku ta inlui tur e organismonan (e kommunidat) den un area ta interaktuando ku e ambiente fysiko na kua un vloeimentu di energia ta sirkula i ta trese un stuktura trophico mas definí, diversidat biotiko, anto syklonan material (enkambio entre sernan bibante i no-bibante) den e systema tin un ekosystema, espesianan ta konekta i dependiente na otro den e kadena di kuminda, anto enkambio energia anto materia entre nan mes anto nan ambiente. E ekosistema humano ta fundá den e deconstukshon di e dichotonimia di hende/naturalesa anto e premisio ku tur espesia ta dependente di otro, i tambe ku e konsituentenan abiotiko di nan biotipo.
Un unito mas chikitu ta yama un mikroekosistema. Por ehèmpel un mikrosistema por ta un piedra anto tur e bida bou di dje. Un makroekosistema por involvi henter un ekoregion, entre su basin di drainahe.


text:
Biná
Biná (Odocoileus virginianus curassavicus) (na ingles Curacao White Tailed Deer) ta un espesie di hèrt protehe for di ana 1931 di kua probablemente tin menos ku 250 ta biba na Korsou. E bina di Korsou ta biba prinsipalmente den parke Kristof y Malpais. Ta keré ku e besta a wordu trese aki for di e kontinente merikano dor di indjanan pa usa komo kuminda. Nan numbernan a baha drastikamente dor di perdida di habitat. I esunan ku tei awor ta biba den e mondinan di Seru Kristòfel, Malpais i Wakawa.


text:
Geologia
Geologia (for di e palabranan Griego Yῆ, gê, "mundu" and λόYoς, logos, "studio") ta e siencia anto estudio di e mundu solido anto e prosesonan dor di kua e la formá i kambia. geologia ta provadi evidensia primario pa plàten tecktoniek, e historia di bida anto evolushon, anto klimanan pasado. Den tempunan moderno, geologia ta importante pa eksplorashon pa mineralnan anto hydrokarbon, anto hopi importante pa voorspel peligronan natural, ta hunga un rol esesial den engeneiro geoteknikal, anto ta un disiplina akademiko mayor.


text:
Kolonialismo
Kolonialismo ta e establesementu, mantenementu, akuisashon, anto ekspanshon di kolonia den un teritoria dor di hende di un otro teritorio. Kolonialismo ta e proseso kaminda un soviernidat riba e kolonia ta wordu tuma dor di e metropolo anto e struktura soshal, gobiernu, i ekonomia di e kolonia ta wordu kambia dor di e kolonialistanan - hendenan for di e metropolo. Kolonialismo ta un set di relashonan inigual entre e metropolo anto e kolonia; entre e kolonialistanan anto e poblashon indigeno.
E pablabra kolonialismo ta referi na e periodo den historia entre e Siglo 15 anto e Siglo 20 ora nashonan oropeo a establese kolonianan riba otro kontinentenan. Den e periodo aki e justifikashonan pa kolonialismo a varia hopi manera pa ganashi, e expanshon di e poder di e metropol, i pa varios kerementunan politiko anto religioso.
Kolonialismo anto imperialismo ta ideologikamente mará na merkantilismo.